Premijerka Srbije na otvaranju novog logističkog centra u Inđiji - Indjija.biz\nPremijerka Srbije na otvaranju novog logističkog centra u Inđiji\nPosted on 30 марта, 2018 29 јула, 2021 By admin\nPremijerka Srbije Ana Brnabić otvorila je novi logistički centar jednog od vodećih snabdevača tržišta pesticida, semenske robe i garden uređaja u regionu, kompanije “Agromarket”, koja trenutno zapošljava 65 radnika.\nPremijerka Srbije Ana Brnabić otvorila je novi logistički centar jednog od vodećih snabdevača tržišta pesticida, semenske robe i garden uređaja u regionu, kompanije “Agromarket”, koji trenutno u tom gradu zapošljava 65 radnika.\nBrnabić je nakon obilaska novog logističkog centra istakla da je posebno ponosna što može da prisustvuje otvaranju domaće investicije iz Kragujevca u Inđiji i dodala da je Agromarket investirao i u drugim gradovima Srbije, poput Niša.\n“Vlada Srbije će im biti na raspolaganju za svaku vrstu pomoći i podrške koja im treba da imamo ovakve domaće investitore kao primer”, kazala je Brnabić i dodala da uvek kada obilazi gradove po Srbiji posećuje i domaće investitore da bi pokazala da i u Srbiji tako nešto može da se napravi.\n“Ovo je jedan pravi primer lokalnog ekonomskog razvoja, liderstva koje ce Vlada podržati i ono što mislim jeste da ćemo uskoro biti u problemu radne snage, da ćemo morati, pored toga što smo u obrazovni sistem uveli dualno obrazovanje, morati da otvaramo obrazovne centre u Srbiji gde ćemo se baviti prekvalifikacijama i ubrzanim edukacijama i naših inženjera da mogu da rade u nekim pogonima koji traže visoko kvalifikovane kadrove”, kazala je Brnabić.\nGovoreći o sastanku sa predsednikom opštine Vladimirom Gakom, koji je imala pre otvaranja logističkog centra, Brnabić je kazala da je protekao odlično, te da je poručila Gaku da će im Vlada stajati za sve na raspolaganju.\nDirektor logistike “Agromarketa” Miroljub Bugarčić naveo je da je ta kompanija započela izgradnju logističkog centra u Inđiji početkom 2017. godine, a da je već u januaru 2018. godine otpočelo snabdevanje kupaca na teritoriji Vojvodine.\n“Izbor Inđije za lokaciju pokazuje strateško opredeljenje i pozicioniranje uz glavni putni pravac koji spaja Istok sa Zapadom, što donosi brojne komparativne prednosti. Mogućnost korišćenja drumskog i železničkog saobraćaja je tu, a i blizina reke Dunav, odnosno plovnog puta daje još veću vrednost izboru Inđije za logistički centar te okosnicu daljeg širenja kompanije ka srednjoj Evropi”, kazao je Bugarčić.\nPredsednik opštine Inđija Vladimir Gak istakao je da je danas veliki dan za Inđiju jer je otvoren novi objekat u toj opštini, te da je još veće zadovoljstvo pruža to što se otvaraju investicije domaćih kompanija.\n“Inđija će do 2020. godine biti najveće gradilište u Sremu, a ako uzmemo da je Srem pokretač privrednog razvoja Srbije nije teško doneti zaključak kakve su naše ambicije”, kazao je Gak.\nDodao je da im je cilj da se Inđija predstavi kao nova privredna destinacija, koja treba da ima širi značaj od lokalne, jer u prečniku od 50 kilometara od Inđije živi preko tri miliona stanovnika.


Izbori u Americi 2020: bivši potpredsednik SAD Džozef Džo Bajden ozbiljno ulazi u trku za predsednika - Normalno - magazin posvećen društvu - News Magazine Normalno.RS\nNaslovna SVET Izbori u Americi 2020: bivši potpredsednik SAD Džozef Džo Bajden ozbiljno ulazi u trku za predsednika\nIzbori u Americi 2020:\nbivši potpredsednik SAD Džozef Džo Bajden ozbiljno ulazi u trku za predsednika\nBivši potpredsednik SAD, Džozef Džo Bajden je postao prvak u prikupljanju novca u predizbornoj trci za predsednika SAD 2020, skupivši 6.3 miliona dolara u prvih 24 sata svoje kampanje. Među Bajdenovim konkurentima se nalaze senatorke Elizabet Voren i Kamala Haris, kao i senator Berni Sanders.\nU uvodnom govoru u Pensilvaniji, državi u kojoj je rodjen, bivši potpredsednik Bajden, zamolio je birače da u znak protesta odbace Trampa kao predsednika.\n„Ako ću da pobedim Donalda Trumpa, to će se desiti ovde. Mislim da ćemo uz vašu pomoć to moći da uradimo “, rekao je Bajden u ponedeljak u Pitsburgu.\n"Sada moramo izabrati nadu umesto straha, jedinstvo umesto podele, i možda, što je najvažnije, istinu nad lažima" dodaje Bajden.\nDžo Bajden, za sada, ima najviše iskustva od demokratskih kandidata, prvo kao senator u šest mandata koji se dva puta kandidovao za predsednika Sjedinjenih država 1988. i 2008. godine. Nešto kasnije je bio potpredsednik tokom dva mandata Baraka Obame.\nPrisećanja radi, Obrad Kesić, američki analitičar srpskog porekla, navodi da „izbor Bajdena moze biti posebno loš za Srbiju, jer ne samo da je on bio jedan od predlagača rezolucije o bombardovanju Jugoslavije 1999. godine, već je to čovek koji čvrsto veruje da su sve promene u Srbiji rezultat pritiska Vašingtona“,i ukazuje na to da je senator iz Pensilvanije od početka previranja na Balkanu devedesetih godina dosledno zastupao stav da su Srbi glavni krivci za ratove.\nUz to, dodaje Kesić, Bajden je i žestok protivnik Rusije, što posredno može pogoditi i Srbiju zbog njenih tradicionalno bliskih odnosa s Moskvom\nKo je bio Džefri Edvard Epstajn?\nKo je Džulijan Asanž i zašto ga hapse


Američki državni sekretar Majk Pompeo imenovao je zamenika pomoćnika državnog sekretara Metjua Palmera za svog specijalnog predstavnika za Zapadni Balkan, saopštio je Stejt department.\n"U toj ulozi, Palmer će predvoditi napore da se ojača američko diplomatsko angažovanje u pružanju podrške miru, stabilnosti i prosperitetu u regionu i fokusu na integraciju Zapadnog Balkana u zapadne institucije", dodaje se u saopštenju Stejt departmenta.\nPalmer za RSE: Cilj SAD, EU i Balkana je napredak\nNavodi se i da će Palmer, kao specijalni predstavnik, otputovati u Sloveniju 1. septembra da bi prisustvovao Strateškom forumu na Bledu. Takođe će predstavljati SAD na sastanku direktora Kvinte za Balkan u Briselu i prisustvovati sastancima u Beču i Podgorici, od 4. do 10 septembra.\nUz funkciju specijalnog predstavnika državnog sekretara, Palmer će nastaviti da obavlja dužnost zamenika pomoćnika državnog sekretara za evropska i evroazijska pitanja koju obavlja od 2018. godine. Prethodno je bio direktor Kancelarije za južnu i centralnu Evropu.


Ratel: Uskoro hapšenja "krupnih riba" na Kosovu - Radio Televizija KISS\nGlavni tužilac specijalnog kosovskog tužilaštva Džonatan Ratel rekao je da je u toku istraga u 374 slučaja organizovanog kriminala i korupcije i da će uskoro uslediti hapšenja i nekih zvaničnika na Kosovu. „“Vodimo istragu i ubrzo će biti uhapšeni visoki zvaničnici, a ujedno se bavimo i ubistvima posle konflikta na Kosovu“, rekao je Ratel gostujući u emisiji „Puls“ TV Kohavizion.On nije naveo imena zvaničnika, ali je kazao da su u toku procesuiranja slučajeva vezanih za „ljude veoma značajnog nivoa“.“Ima ljudi koji su na vlasti a kradu budućnost Kosova…Naš cilj je da idemo svugde, ali baš svugde gde nas odvedu dokazi. Imamo i ljude visokih profila, ne mogu otkriti o kome je reč, ali mogu da vam kazem da ima ozbiljnih dosijea kojima se bavimo. Borba protiv korupcije biće poboljšana“, rekao je Ratel.\nGovoreći o suđenju za nelegalne transplantacije organa u prištinskoj klinici „Medikus“ i istrazi koju je vodio u tom slučaju, Ratel je rekao da taj slučaj nema veze sa optužbama za ratne zločine.“Posle tri i po godine istrage u vezi s klinikom „Medicus“, mogu sada da kažem da to nema veze sa optužbama koje su podignute za period tokom rata“, rekao je Ratel.“Medikus“, koji je zatvoren 2008. godine, pominje se i u izveštaju Saveta Evrope, u kome se navodi da su pripadnici „Oslobodilacke vojske Kosova“ trgovali organima zarobljenika tokom sukoba 1999. godine.Ratel je rekao da, pored istraga o korupciji i organizovanom kriminalu, tužilaštvo vodi i istragu o ubistvama posle sukoba na Kosovu.\nTags: Džonatan Ratel\nNext story Uhapšen advokat koji brani srbe\nPrevious story U Kosovskoj Mitrovici obelezeno 15 godina od bombardovanja


Sve publikacije, Preliminarni rezultati istraživanja o problemima života u pograničnim područjima\nVaša lokacija / Beogradski centar za bezbednosnu politiku / Publikacije / Sve publikacije / Preliminarni rezultati istraživanja o problemima ... /\nAutori: Jelena Radoman, Zorana Brozović\nZajedno sa prestižnim britanskim organizacijama civilnog drustva - Saferworld i Conciliation Resources BCBP sprovodi projekat „Viđenje običnih ljudi o mirotvorstvu“ (People’s Peacemaking Perspectives).\nCilj istraživanja je da se analiziraju teritorijalni sporovi i pitanja demarkacije granica u nekoliko regiona u svetu, kao i problemi građana uzrokovani nerešenim teritorijalnim sporovima, te problemi života u pograničnim područjima. Preliminarni rezultati istraživanja ukazuju na to da je proces razgraničenja među republikama i pokrajinama bivše SFRJ doneo sa sobom niz različitih izazova. Problemi u području oko administrativne linije između Kosova i Metohije i Srbije proizilaze iz političkog procesa nastalog nakon proglašenja nezavisnosti Kosova. U ostalim slučajevima obuhvaćenim ovim istraživanjem stanovništvo u pograničnim područjima suočava se sa problemom bezbednosti ali i problemima koji su uslovljeni prirodnim okruženjem. Kako su sukobi na ovom području imali karakter oružanih sukoba, percepcija vojno-strategijske važnosti određenih područja je jedan od otežavajućih faktora koji utiče na postizanje dogovora u vezi sa demarkacijom granica. Ovo je bio slučaj sa sada već rešenim problemom između Makedonije i Kosova, dok ovo pitanje i dalje podstiče zabrinutost u Prištini u vezi sa vojnom bazom Cepotina u Srbiji. U drugim nerešenim slučajevima postoji zabrinutost u vezi sa budućim korišćenjem zemljišta, kao u slučaju Malog i Velikog Školja gde su hrvatski akteri izrazili zabrinutost da bosanske vlasti neće voditi računa o lokalnoj životnoj sredini ukoliko dobiju pristup obali i započnu izgradnju luke.\nU bosansko-hrvatskim, kosovsko-makedonskim, kosovsko-crnogorskim i ostalim slučajevima obrađenim ovim istraživanjem ključni problem je nejasnoća u vezi sa tim gde se granice nalaze. Javnost na Kosovu brine zona između Crne Gore i Kosova, a u vezi sa problemom uništavanja šuma - obe strane smatraju da ova druga uništava i ilegalno eksploatiše dati resurs. Slično tome, makedonsko-kosovski, kosovsko-crnogorski i crnogorsko-srpski slučajevi pograničnih sporova ilustruju da se tokom procesa demarkacije granica stanovništvo suočava sa neizvesnošću sigurnosti imovine, ili prihoda koje ostvaruju na osnovu te imovine jer postoji mogućnost da se ta imovina nađe u drugoj drzavi u slučaju korekcije granica.\nAktuelni incidentni na administrativnim prelazima na severu Kosova, prema nalazima ovog istraživanja predstavljaju jedini primer kako jedan pogranični spor ima mobilizacijski karakter i potencijal za sukobe, dok ostali istraživani slučajevi sugerišu da sporovi u vezi sa granicama ne nose rizik obnavljanja konflikta širom regiona. Sporost u rešavanju ovih problema na način koji bi uvažio potrebe i perspektivu stanovništva u pograničnim područjima nudi mogućnost da ekstremisti širom regiona ekploatišu ove probleme. Neuspeh da se reše problemi demarkacije granica i unaprede standardi granične kontrole pružaju takođe mogućnost da delovi regiona zadrže reputaciju oblasti koje su podložne međudržavnom organizovanom kriminalu, krijumčarenju i trgovini ljudima.\nPreporuke ovog istraživanja su namenjene Evropskoj uniji kako bi na pravi način podržala rešavanje sporova na Zapadnom Balkanu. U skladu sa tim, rezultati ovog istraživanja koje, pored BCBP, sprovode i nezavisne istraživačke organizacije iz Bosne i Hercegovine (Centar za sigurnosne studije), Crne Gore (Centar za bezbednosne studije) i Kosova (Kosovski centar za bezbednosne studije i Forum za gradjansku inicijativu), biće predstavljeni u Briselu tokom prve polovine novembra.


Bez sufinansiranja Džudo i Karate saveza – Sjever Crne Gore\nIzuzev Džudo i Karate saveza, svi ostali sportski subjekti koje je Ministarstvo sporta sufinasiralo na ovogodišnjem konkursu u iznosu većem od pet hiljada eura, uspješno su prošli prvu kvartalnu finansijsku kontrolu trošenja dodijeljenog novca, saopšteno je iz tog resora.\nIz Ministarstva navode da uprkos obostranim dodatno uloženim naporima i naknadnim rokovima koje su omogućili sportskim savezima i klubovima kako bi kompletirali finansijsku dokumemtaciju o trošenju novca dodijeljenom putem konkursa, dva sportska saveza nijesu dostavila finansijske izvještaje u skladu sa Procedurama o načinu izrade i dostavljanja izvještaja.\n„Imajući to u vidu, Ministarstvo sporta saopštava da ne može nastaviti dalje sufinansiranje njihovih Programa, što znači da ćemo sa ta dva saveza raskinuti ugovor“, navodi se u saopštenju.\nOni su podsjetili da će Crna Gora biti domaćin ovogodišnjeg Evropskog džudo prvenstva za mlađe seniore.\n„Cijeneći značaj tog događaja, ne samo za džudo sport, već i za cjelokupni sistem sporta i državu Crnu Goru, Ministarstvo sporta opredijeliće određena finansijska sredstva za organizaciju tog prvenstva, tako što će sa Džudo savezom potpisati poseban ugovor, kojim će biti precizirane obaveze u kontekstu organizacije pomenutog takmičenja. Ministarstvo se na taj korak odlučilo, želeći prije svega da promoviše crnogorski sport, ali i da odgovorno pristupimo obavezama koje smo kao država preuzeli dobijanjem organizacije tog značajnog sportskog događaja“, dodaje se u saopštenju.\nIz Ministarstva su kazali da da je rok za dostavljanje narednog izvještaja 15. oktobar, i apelovali na saveze i klubove da na vrijeme pristupe ispunjavanju ugovorom preuzetih obaveza, kako bismo izbjegli ovakve i slične situacije.\nPrevPredhodniBerane: Tajkuni otjerali bazu u stečaj\nSledećiBijelo Polje ne plaća tekuće obavezeNext


Omaž nobelovcu Odiseasu Elitisu - Bizlife.rs\nOmaž nobelovcu Odiseasu Elitisu\n14:25 Beograd, 18/10/2011\nHelenski fond za kulturu u Beogradu organizovao je izložbe, koncerte, predavanja i projekciju dokumentarnog filma, povodom stogodišnjice rođenja grčkog nobelovca pesnika Odiseasa Elitisa, najavila je danas ta ustanova.\nU četvrtak 20. oktobra, biće otvorena izložba Elitisovog književnog i slikarskog opusa i održan koncert sa kompozicijama inspirisanim njegovom poezijom, navodi se u programu proslave jubileja.\nPovodom stogodišnjice rodjenja Elitisa biće održano i predavanje o stvaralaštvu grčkog nobelovca i projekcija dokumentarnog filma o njegovom životu i delu.\nIzložba posvećena Odiseasu Elitisu trajaće do 25. novembra, a na koncertu u četvrtak u 19.00 sati nastupiće hor studenata Fakulteta muzičke umetnosti u Beogradu i predstaviti kompozicije Mikisa Teodorakisa na stihove Odiseasa Elitisa.\nOdiseas Elitis dobio je Nobelovu nagradu za književnost 1979. godine, a Ministarstvo kulture Grčke proglasilo je 2011. godinom tog pesnika i priredilo omaž njegovom delu koji će početi u Odesi i Beogradu.\nKad testo poleti\nČetvrt veka “Čikaških perverzija”\nNutricionisti otkrivaju koji mitovi o hrani ih izluđuju\nPet saveta kako da jedete sve, a i dalje gubite na težini\nNova linija „Versace“ nameštaja (VIDEO)


Jakšić: Kurti preterao zbog pobede oko registarskih tablica, Vučić pokušavao da napravi marketing - JUGPRESS\nJakšić: Kurti preterao zbog pobede oko registarskih tablica, Vučić pokušavao da napravi marketing\nMislim da je Aljbin Kurti malo preterao imajući u vidu da je ostvario pobedu oko registarskih tablica, rekao je za Regionalnu informativnu agenciju JUGpress dugogodišnji srpski lider sa severa Kosova Marko Jakšić i dodao da su Srbi burno reagovali jer se “deset godina skuplja bes zbog insatalacije još jedne albanske države od strane predsednika Srbije” a da je Vučić sastankom u Raškoj “pokušao da napravi još jedan markerting”.\nOn smatra da je Kurti “ostvario pobedu” povodom registarskih tablica “jer je primorao Aleksandra Vučića da srpske simbole sklanja sa prostora Kosova i Metohije i na rukama te pobede on je krenuo da uspostavlja pravnu državu na sever Kosova i po drugim pitanjima, naročito kada je u pitanju delovanje poreske i finansijske policije”.\n“Ono što je loše je da je zaplenio robu bez ikakvog razloga, naročito da pleni lekove po apotekama, prehrambenu robu šećer, ulje, što je na neki način i rak rana svih ljudi”, ovcanio je Jakšić.\nOn je rekao da su apoteke i lekovi, pre svega, postali problem za Srbe na severu Kosova ” imajući u vidu da lekova u bolnici nema dovoljno i da svi mi građani, s obzirom na pandemiju, a ima veliki broj slučajeva obolelih od korone, se lekovima snabdeva u apotekama”.\n“Srbi su reagovali dosta burno, besno i gnevno imajući u vidu da se deset godina skuplja bes zbog instaliranja još jedne albanske države na Balkanu od strane predsednika Srbije i zato su reagovali ovako burno, štiteći pre svega svoju imovinu i svoju slobodu”, smatra Jakšić koji “lično misli” da “ovo Aljbinu Kurtiju nije trebalo, naročito u vreme lokalnih izbora koji se drže sad u nedelju, 17”.\n” Ovog puta je naleteo, što narod kaže, na rutav nos, naročito imajući u vidu da je Rosu policija pre toga jako brutalno bila delovala i kada je bila hapsila Marka Đurića i kada je intervenisala u drugim slučajevima kada su, u pravom smislu trenirali strogoću. Ovog puta to jednostavno nije prošlo”, rekao je Jakšić.\nNa pitanje kako gleda na sastanak koji su predsednik Srbije, vojni i policijski vrh imali u Raškoj i poruke koje su se tamo čule a koje se svode na to da ćemo ” mi na kraju pobediti”, Jakšić je rekao da je “predsednik pokušao da napravi jedan marketing, da inscenira režiju, da predstavi kao pobedu, s obzirom na poraz koji je doživeo povodom registarskih tablica”.\n“Ali mi se čini da ceo tok sastanka je doživeo jedan neželjeni epilog i ishod, imajući u vidu da svi govornici su tražili da Srbi bojkotuju ove lokalne izbore”, smatra Jakšić.\nOn je dodao da “to ne ide u prilog predsedniku Srbije”.\n“Svi govornici su tražili da Srbi napuste institucije samoproglašene Republike Kosovo, opet to predsedniku ne ide u prilog, jer će na taj način da se zameri EU i Americi i on to jednostavno nije mogao da izbegne. Zato je onda krenuo da priča da Srbija mora da poštuje međunarodne sporazume, što znači da Srbi moraju da izađu na predstojeće lokalne izbore i to je pokrepio, doduše malo zajedljivo, govoreći da Srbija daje platu Srbima koji žive na severu Kosova zaboravljajući pri tom da su Srbi, makar po Ustavu deo srpske države i da ne daje on tu platu iz svog džepa, nego su to Srbi zaradilil”, dodao je Jakšić.\nOn je istakao da Vučić “ovog puta nije rekao da se radi o cifri od 600 miliona koje je ranije spominjao, jer mi smo ga u više navrata demantovali i rekli da je ta suma negde oko 100 miliona i da nam nije jasno šta znači tolika cifra”.\n” Možda oni daju te pare, ali one ne stižu na Kosovo”, zaključio je Jakšić.\nSmatra i da se ” predsednik našao malo u nebranom grožđu čim je onako naglo prekinuo sastanak i požurio u Kraljevo na neki drugi”.\n” Hoću da kažem da se posle toliko godina Vučićeve fleksibilnosti i kooperativnosti, srpskom narodu ovde to smučilo i da je to razlog što je on onako burno reagovao imajući u vidu da za vreme Aleksandra Vučića sve više nestaju institucije srpske države, koje su Srbi odbranili pod mnogo jačim pritiscima”.\nNa pitanje da li to znači da je ljudima na severu Kosova dosta i „Srpske liste“ i da ona više ne može da kontroliše i usmerava neraspoloženje naroda, Jakšić kaže da “ta lista na neki način nikada nije ni bila pravi predstavnik srpskog naroda”.\n“Oni su koristili tu poziciju i ono što je Aleksandar Vučić rekao da oni dobijaju plate, koristili su poziciju da Srbija finansira zdravstvo i određene socijalne ustanove i onda ucenjuje taj narod. Isto kao što ucenjuje narod u ostatku Srbije da mora da glasaju, jer navodno ih oni finansiraju i plaćaju”, rekao je Jakšić.\n“Ali, Srpska lista je sama priznala da oni više ne žele da budu deo institucija samoproglašene Republike Kosovo, da im je dosadilo više, makar je tako rekao predsednik opštine Leposavić, da ga nazivaju da je on izdajnik jer ide na albanske lokalne izbore. Da je najveći broj ljudi protiv toga, da i onaj ko izlazi mora da izlazi pod prisilom, dok drugi deo ljudi ne izlazi, naročito onaj koji nije zavistan i koji nije vezan za institucije zdravstva, prosvete ili neke druge…”, objašnjava Jakšić.


Pre godinu dana kilogram kupina hladnjačari su u jeku berbe plaćali svega 30 dinara, što je za posledicu, s obzirom da ta cena nije pokrivala osnovne troškove proizvodnje i berbe, dovelo do toga da više od trećine kupinjaka ostane neobrano.\nOve godine, pak, proizvođači su bili zadovoljni i sa 120 dinara za kilogram, koliko se kilogram kupine plaćao na početku berbe, a sva njihova očekivanja premašila je cena na kraju sezone - 330 dinara za kupinu proizvedenu na konvencionalan, odnosno 345 dinara za kilogram organske kupine.\nKupina je ove godine imala rekordnu cenu od čak 330 dinara kilogram\n- Poslednju dobru cenu smo imali 2012. godine, tako da devet sezona nismo imali cenu koja je mogla da poklopi troškove proizvodnje, a kamoli da se nešto zaradi. Zato je, na primer, u valjevskom kraju pokrčena polovina zasada, a na preostaloj površini je bila primenjena loša agrotehnika, čisto da se zasad održi, jer niko nije očekivao ovako visoku otkupnu cenu. Sledi nam ponovo velika potražnja za sadnim materijalom ove jeseni i nada da će sledeće godine kupina imati solidnu cenu od bar 200 dinara, jer cena preko 300 dinara je zaista nerealna – priča Vladimir Vuković, kupinar iz valjevske Miličinice.\nKao i u slučaju maline i šljive, zbog izuzetno loših vremenskih uslova, pre svega suše, ovogodišnji prinos kupine manji je za 20 do 30 odsto, što je kao „posledicu“ imalo ovako visoku otkupnu cenu. S druge strane, kako objašnjava master inženjer voćarstva i vinogradarstva Nikola Spasojević, zahvaljujući sušnom periodu kvalitet plodova nije opadao, jer nije bilo pojave botritisa kao ranijih godina, a smanjena je bila i upotreba pesticida.\n- Rod kupine je ove godine bio u proseku 15 tona po hektaru, što je sasvim zadovoljavajuće s obzirom na to da smo imali sušni period i to u najkritičnijem delu, od cvetanja do kraja berbe - kaže Spasojević.\nZbog niske otkupne cene ovog voća poslednjih nekoliko godina, procena je da su se u Srbiji površine pod kupinom smanjile, zavisno od područja, od 30 do 40 odsto. I pored toga, kako pokazuje statistika, sa godišnjom proizvodnjom od 25.000 tona kupine sa oko 4.000 hektara, Srbija se nalazi na četvrtom mestu u svetu, iza SAD, Meksika i Kine.\nKAKO DO RAFOVA VELIKIH LANACA Javni poziv je raspisan, a evo i ko ima pravo na benefite\n- Za očekivati je bilo da ova godina donese boljitak što se tiče cene, koja će sigurno biti stimulativna za proizvođače, ali i za one koji planiraju da podižu nove zasade. Mislim da će sigurno doći do povećanja površina pod kupinom u Srbiji, ali sa tim treba biti oprezan i posebnu pažnju obratiti na izbor sortimenta – ističe Spasojević.\nPo njegovim rečima, procenjuje da naša država može da izveze 20.000 do 25.000 tona, a ukoliko bi se premašila ta proizvodnja najpre bi došlo do opadanja kvaliteta i pojavili bi se viškovi, što bi verovatno dovelo i do pada cene.


14. 05. 2022. u 06:34\nUČENIK šestog razreda OŠ "Milorad Musa Burzan" u Podgorici, navodno je trpeo ponižavanje i omaložavanje profesorke istorije, a te navode nisu negirali ni iz Uprave škole.\nPovodom tog slučaja, oglasili su se i iz instituta Ombudsmana, navodeći da je takvo postupanje prema đacima nedopustivo. Da li će nastavnica snositi posledice, ostaje da se utvrdi nakon što se ona vrati sa bolovanja.\nZaštitnik zapaža da, usled odsustva nastavnice, nadležna inspekcija nije bila u mogućnosti da sa njom razgovara, kako bi se i ona izjasnila na okolnosti.\nDodaje se da je po njenom povratku na rad, potrebno sprovesti odgovarajuće aktivnosti i eventualno procenu njene uspešnosti i kvaliteta nastave koju predaje.\nCrna Gora vesti ombudsman OŠ Milorad Musa Burzan profesorka istorije


Studentkinja DOBA Fakulteta počela Erasmus praksu u Holandiji\nAnja Koleša, studentkinja master studija Marketing i prodaja se javila iz Holandije, gde je počela sa Erasmus praksom.\n»Počela sam obavljanje Erasmus stručne prakse 1. jula 2021. u holandskom gradu Groningen. Obavljaću je do kraja avgusta, a u međuvremenu ću sarađivati sa organizacijom, koja je domaćin jednog od značajnijih festivala performativne umetnosti i muzike u Holandiji, i najveći u Groningenu. Festival Noorderzon godišnje poseti 130 hiljada posetilaca, koji učestvuju u različitim instalacijama, izložbama, predstavama i muzičkim događajima. Festival se odvija u srcu parka Noorderplantsoen u Groningenu, kao i na različitim lokacijama u gradu.\nPrve dane sam provela sa ekipom iz sektora marketinga, sa kojima ću uglavnom sarađivati. Predstavili su mi program i festivalske lokacije, a i sama sam već započela sa različitim zadacima, koje ću obavljati tokom leta (uređivanje društvenih mreža, pomoć u sistemu prodaje ulaznica, koordinacija volontera, a kasnije još i pomoć u koordinaciji i organizaciji sa umetnicima, kao i kraći intervjui sa umetnicima nakon njihovih događaja).\nZbog zaoštravanja situacije sa korona virusom, zbog čega je holandska vlada već uvela ponovne mere, koje su počele da važe od 10. jula, većina zaposlenih, uključujući i mene, radi na daljinu. Do završetka festivala, 12. avgusta, ekipa u kancelariji će se smenjivati.\nOvogodišnja edicija festivala će zbog trenutne situacije biti ograničena, a festival će se izvesti pod uslovima, koje određuje holandska vlada (1,5 metar između sedišta, svi događaji se izvode sa rasporedom sedenja).\nBrzo sam se uključila u njihov radni proces, iako je za mnom samo dobra nedelja praktičnog osposobljavanja, od čega je više od polovine rada na daljinu. Ekipa je zanimljiva, i brzo smo se našli, i zato ne sumnjam da će ovo leto proći kao tren.«\nAnji želimo svako dobro u Holandiji, i uspešno izveden festival.


Stepeništa su neophodan element ukoliko imate kuću na sprat, tavan, podrum ili pak dupleks stan. Ona mogu biti spoljašnja i unutrašnja, a njihova izrada može biti od drveta, betona, stakla, kamena, kombinacije drvo-metal itd. Stepenice ne moraju imati samo funkcionalnu ulogu, već mogu biti i dekorativne, mogu biti ravne, zavojne, spiralne, kružne itd.\nFotografije stepeništa i gazišta od drveta\nRavno stepenište od drveta\nSpiralna drvena stepeništa\nDrvna gazista za stepenice\nKvalitet i pristupačne cene drvenih stepeništa i drvenih gazišta\nIzrada stepenica, stpeništa i gazišta od drveta u firmi Unispromet obavlja se maksimalno profesionalno i uz garantovani kvalitet. Zbog pogodnosti i široke ponude, Unispromet će Vam olakšati izbor među morem građara i stolara u Novom Sadu i okolini koji u svom asortimanu imaju ovaj proizvod. Zaposleni u ovoj firmi garantuju da se kod njih obavlja isključivo izrada kvalitetnih drvenih stepeništa, preko kojih će preći puno nogu, a da pritom ona ostanu očuvana, ali i da cena bude više nego pristupačna.\nDakle, na Vama je da zamislite kakve stepenice želite, a na zaposlenima u Unisprometu da Vašu želju ispune. Za njih ne postoji suviše komplikovan zahtev, a možete biti uvereni da ćete dobiti kvalitetan proizvod. Izrada drvenih stepeništa sa gelenderom ili bez, drvenih gazišta za stepenice u odabranom obliku i veličini, a prema Vašem zahtevu njihov je izazov koji će ispuniti sa puno volje i ljubavi.


Njen privatni život nije za javnost: Aleksandra Radović krije da je bila udata?! - Svet i Scandal\n18 Oktobra, 2016 10:22\nNjen privatni život nije za javnost: Aleksandra Radović krije da je bila udata?!\nAleksandra Radović se pojavila na muzičkoj sceni 2002. godine i od tada postala jedna od najpopularnijih srpskih pevačica i članica žirija „Pinkovih zvezda“, ali o njenom privatnom životu se nije mnogo znalo.\nNavodno je pevačica, pre nego što je zakoračila na estradu, bila udata za kolegu iz vojnog orkestra – bubnjara Dejana Nikolića Džonija.\n„Aleksandra i Dejan Nikolić, u muzičkim krugovima poznatiji kao Džoni, upoznali su se dok je ona još bila student Muzičke akademije u Novom Sadu. Posle nekoliko meseci se ona pridužila vojnom orkestru u kojem je Džoni svirao bubnjeve i tada se rodila ljubav između njih dvoje. Posle godinu i po dana zabavljanja su počeli da žive zajedno, a nakon četiri godine su odlučili da se venčaju„, rekao je za „Kurir“ izvor blizak pevačici i dodaje da je Aleksandra bila ludo zaljubljena u muža.\n„Aleksandra i Dejan su non-stop bili zajedno, svi su bili ubeđeni da će njih dvoje zajedno ostariti. Međutim, posle dve godine Dejan je iznenada saopštio ostalim članovima orkestra da je Aleksandra rešila da napusti i njega i posao, a razloge nikad nikome nije rekao. Pokušala sam da saznam šta se desilo i zbog čega je ostavila svog supruga, ali to je za nju tema koja ne sme da se pominje. Pravi se kao da se to nikad nije desilo, iako dosta ljudi zna da je bila u braku sa Džonijem„, ističe sagovornica, a prenosi mondo.rs.\nNi pevačica, ni bubnjar nisu bili voljni da komentarišu ove navode.


Tekstovi tagovani sa "Hp"\nNova HP PC rešenja za štampu za mala i srednja preduzeća\n16.05.2013 u 7:50\nHP je predstavio nove proizvode, tehnologije i alatke dizajnirane tako da pomognu malim i srednjim preduzećima (MSP) da povećaju produktivnost i poboljšaju povezivanje. Kada je u pitanju nabavka IT opreme, mnoga mala i srednja preduzeća pokušavaju da zadovolje svoje potrebe tako što balansiraju između performansi, kvaliteta i dizajna uređaja. Svestan ove činjenice, HP pomaže MSP sektoru da uspostavi ovu ravnotežu uz notebook računare najnovijeg dizajna i karakteristika, i pouzdana rešenja za štampanje koja se lako integrišu u poslovno okruženje. Pored toga,...\nHP predstavlja nova storage rešenja za mala i srednja preduzeća\n14.05.2013 u 8:28\nHP omogućava malim i srednjim preduzećima, kao i državnim institucijama, da maksimizuju ulaganje u storage sledećom generacijom MSA sistema diskova, unapređenjima HP StoreEasy Storage ponude i novim programom za partnere. Ograničeni IT resursi i nedostatak iskustva u oblasti skladištenja podataka, mogu otežati malim i srednjim preduzećima pokretanje storage sistema koji su im neophodni za aplikacije koje traže stalnu dostupnost i performanse.\nPhoenix donosi Android aplikacije na webOS preko HP TouchPada\n13.05.2013 u 23:15\nKompanija Phoenix International Communications već neko vreme radi na platformi koja će korisnicima omogućiti korišćenje Android aplikacija, bez napuštanja webOS-a. Phoenix je sada preko Kickstartera sakupio potrebnu sumu novca (35,000 dolara), kako bi u julu realizovao puštanje ovog softvera u rad. Firma trenutno ima ACL (Application Compatibility Layer) koji podržava Android verziju 2.x, a sav novac koji preostane uložiće u razvoj Androida 4.0 i novijih verzija. HP je svojevremeno odustao od razvoja webOS hardvera zbog loše prodaje. Ipak, TouchPad se prodao u nekoliko miliona primeraka iako webOS platforma nikada nije...\nHP predstavlja rešenje za postavku mreže data centra baziranu na HP FlexNetwork arhitekturi\n08.05.2013 u 8:27\nHP predstavlja rešenje za postavku mreže data centra baziranu na HP FlexNetwork arhitekturi, što korisnicima omogućava da postignu poslovnu agilnost uz dvostruko veću skalabilnost i 75 odsto manju kompleksnost u odnosu na postojeća rešenja uz skraćivanje vremena uspostavljanja mreže sa više meseci na nekoliko minuta. Dok se kompanije sele u cloud okruženje, zastarele mrežne arhitekture posrću pod pritiskom trenutnog pristupa aplikacijama i servisima koji nude kvalitetan korisnički ugođaj. Istovremeno se organizacije muče sa kompleksnošću postavke mreže u data...\nHP Tipping point uređaji smanjuju uticaj Cyber pretnji\n30.04.2013 u 15:53\nHP je proširio ponudu HP TippingPoint NX seriju sistema za sprečavanje upada novim uređajima koji ubrzavaju detekciju, identifikaciju i otklanjanje bezbednosnih pretnji. Uobičajeni pristupi mrežnoj bezbednosti nisu efikasni u otklanjanju rizika i blokiranju napada. Organizacije traže kompletno bezbednosno rešenje koje obuhvata i data centar i male udaljene kancelarije, uz održavanje optimalnih performansi mreže.\nHP priprema 10-inčni Tegra 4 Android tablet\n30.04.2013 u 10:22\nSa ozvaničenjem Nvidijinog Tegra 4 čipa, i kompanije saradnici će želeti da daju sve od sebe i budu spremne da ga dočekaju sa tabletima baziranim na njemu. Po svemu sudeći i HP će želeti ozbiljno da uđe u ovu trku, a sada znamo da sprema tablet nazvan SlateBook 10 X2. HP zapravo nije zvanično predstavio tablet, ali su informacije o njemu procurele online jer je uređaj primećen na AnTuTu benchmarku. Ono što se za sada zna da će biti glavne odlike ovog tableta je da će imati 10-inčni ekran kao i da će...\nHP Slate 7 ipak u prodaji, po ceni od 170 dolara\n27.04.2013 u 16:50\nHP Slate 7 je predstavljen na Mobile World Congress-u u Barseloni ove godine, sa najavom da će se u prodaji naći u aprilu. Potom se na oficijelnoj stranici pojavila informacija da je HP Slate odložen za jun, ali je onda datum lansiranja na tržište ponovo vraćen na april. Ovo poslednje se konačno i desilo, pa je od juče HP Slate 7 dostupan onlajn po ceni od 170 dolara. HP Slate 7 tablet ima 7-inčni displej sa multitouch podrškom, rezolucije 1024 x 600 piksela, pokreće ga ARM Cortext A9 dvojezgarni 1.6GHz procesor, sa 1GB RAM-a,...\n25.04.2013 u 19:31\nHP predstavlja HP WebInspect 10.0, jedinstveno rešenje za bezbednost aplikacija koje imitira potencijalne napade kroz vođeni proces testiranja, što organizacijama omogućava da razviju bezbednije web aplikacije i servise. Web aplikacije i dalje imaju značajan broj bezbednosnih propusta. Od 2000. do 2012. godine, dve trećine propusta iskorišćeno je preko weba. Temeljno testiranje bezbednosti aplikacija dokazano sprečava napade pre nego što do njih dođe, ali mnoge organizacije nemaju dovoljno resursa, alata, niti vremena da implementiraju procese za testiranje bezbednosti.\n23.04.2013 u 9:17\nHP predstavlja ElitePad 900 tablet namenjen poslovnim korisnicima, upotrebi u državnim institucijama, zdravstvenom sistemu i maloprodaji, a pored toga ističe se da ovaj tablet nudi dodatnu opremu HP ElitePad Smart Jackets, koji omogućavaju dodatne opcije povezivanja i duže trajanje baterije sa posebnim dodacima koji prilagođavaju tablet potrebama specifičnih korisnika. HP ElitePad je ultra tanak, lagani tablet sa operativnim sistemom Microsoft Windows 8, a uređaj nudi potpuno opsluživanje, povećanu sigurnost i upravljivost kakvu imaju HP Elite PC računari.\nNovo HP Cloud rešenje za upravljanje unapređuje pokretljivost kompanija\n16.04.2013 u 8:41\nKompanija HP predstavlja cloud rešenje za upravljanje koje pruža bezbedan pristup aplikacijama i podacima preko mobilnih uređaja. HP-ovo cloud rešenje Mobility uspešno balansira između odgovornosti i zahteva IT odeljenja, i izazova i očekivanja korisnika. Novo rešenje je deo HP Converged Cloud ponude koja organizacijama pruža osnovne tehnologije i usluge za kreiranje i korišćenje IT usluga.\nNovo rešenje omogućava brzo i fleksibilno pokretanje alata i servisa za bezbedan pristup aplikacijama i fajlovima, kao i za deljenje putem više mobilnih platformi i...\nPad prodaje računara od 13,9%\n11.04.2013 u 9:08\nIDC je prikazao podatke koji pokazuju da je isporuka računara na nivou celog sveta opala za 13,9% u prvom tromesečju 2013. godine, u poređenju sa istim periodom prošle godine. Pad je bio predviđen, ali je 13,9% veći pad od očekivanog za šta, kako se ističe, treba kriviti Windows 8 koji nije na najbolji način prihvaćen od kupaca. IDC ističe da su hibridni tableti-laptopovi zabeležili slabu prodaju, zbog visokih cena i nedovoljno dobre pokrivenosti tržišta. Isporuka računara u prvom kvartalu 2013. je bila 76.294.000 komada, od čega je HP...\nHP predstavlja novu klasu Moonshot servera\n10.04.2013 u 8:50\nHP predstavlja prvi komercijalno dostupan HP Moonshot sistem koji uvodi potpuno novu ekonomiku infrastrukture jer koristi do 89 odsto manje energije, 80 odsto manje prostora i košta 77 odsto manje od tradicionalnih servera. Pre više od 20 godina, HP je predstavio prvi komercijalno održiv UNIX server HP 9000 Series 840, kao i prvi x86 server HP SystemPro. Više od decenije kasnije, HP je dobio jedan od prvih patenata vezanih za arhitekturu blejd servera. Kompanija je poslednjih 16 godina lider na tržištu x86 servera.


Ban Ki Mun: Treba ojačati veze, a ne graditi nove zidove - 16.06.2016, Sputnik Srbija\nGeneralni sekretar UN Ban Ki Mun smatra da se Evropa kreće u pogrešnom smeru i da treba jačati veze, a ne graditi nove zidove. 16.06.2016, Sputnik Srbija\nrusija, vesti, ekonomija, svet, un\n12:18 16.06.2016 (Osveženo: 18:58 05.08.2021)\n„Vidimo razdvajanje između država i vidimo stvaranje novih zidova. Istorija nas uči da se Evropa ne kreće u pravom smeru. Treba ojačavati veze i graditi mostove umesto zidova“, izjavio je Ban na otvaranju Peterburškog međunarodnog ekonomskog foruma.\nUN zahvalne Rusiji za podršku Pariskog sporazuma o klimi\nUN su zahvalne ruskom rukovodstvu na podršci Pariskom sporazumu o klimi, izjavio je generalni sekretar UN.\n„Treba obezbediti da se taj Pariski sporazum ratifikuje i stupi na snagu, ako je moguće do kraja ove godine“, dodao je on.\n13 Decembar 2015, 09:37\nKrajem 2015. godine predstavnici 196 potpisnica (195 zemalja i Evropska unija) Okvirne konvencije UN o klimatskim promenama ratifikovale su u Parizu prvi univerzalni obavezujući sporazum o klimi.\nPariski sporazum stupa na snagu tridesetog dana nakon što ga ratifikuje najmanje 55 potpisnica Konvencije, za čiji udeo se procenjuje da iznosi najmanje 55 odsto ukupne emisije gasova koji izazivaju efekat staklene bašte. Među zemljama koje pripremaju plan ratifikacije sporazuma nalazi se i Rusija.


Bošković: Poljoprivreda najpogođenija klimatskim promenama – NovostiDana.rs\nBošković: Poljoprivreda najpogođenija klimatskim promenama\nBEOGRAD – Sektor poljoprivrede identifikovan je kao jedan od najpogođenijih klimatskim promenama, a materijalna šteta izazvana klimatskim i vremenskim ekstremima od 2000. godine u Srbiji prelazi pet milijardi evra, dok je više od 70 odsto gubitaka povezano sa sušom i visokim temperaturama, upozoravaju iz Ministarstva poljoprivrede i zaštite životne sredine.\nMinistarka poljoprivrede Snežana Bogosavljević Bošković ističe da će sa aspekta smanjenja emisija gasova sa efektom staklene bašte (GHG), Srbija imati obavezu smanjenja za 9,8 odsto do 2030. godine u odnosu na situaciju iz 1990. godine.\nOna je kazala da će nakon ratfifikacije Sporazuma Srbija imati obavezu postizanja ovog cilja.\nBošković je za Tanjug rekla da se od 2000. godine Srbija suočila sa nekoliko značajnih ekstremnih klimatskih i vremenskih „epizoda“, koje su prouzrokovale značajne materijalne i finansijske gubitke, kao i gubitke ljudskih života.\nDva najupečatljivija događaja su suša u 2012. i poplave u 2014. godini.\n„Procene su da ukupna materijalna šteta izazvana ekstremnim klimatskim i vremenskim uslovima, od 2000. godine, prelazi pet milijardi evra, a više od 70 odsto gubitaka je povezano sa sušom i visokim temperaturama“, rekla je ona.\nMinistarka je dodala da su drugi glavni uzrok značajnih gubitaka poplave i one su samo u 2014. godini prouzrokovale ogromne štete i za oporavak je da će biti potrebno 1,3 milijardi evra.\nOsvrćući se na Samit o klimi održan pre desetak dana u Parizu, Bošković je rekla da činjenica da je nakon, gotovo šest godina, došlo do postizanja dogovora i prihvatanja obaveza svih država Okvirne konvencije UN o promeni klime ovogodišnja Konferencije predstavlja važan napredak i prekretnicu u oblasti klimatskih promena, ali i međunarodnih odnosa u celini.\nSporazum iz Pariza sastavni je deo Odluke Konferencije država članica koju je usvojilo 195 država članica Okvirne konvencije UN o promeni klime i istim su definisane obaveze za sve države članice i to za period posle 2020. godine.\nRazlika u odnosu na Kjoto protokol je u tome što ovim Sporazumom sve države dobijaju obaveze smanjenja emisija gasova sa efektom staklene bašte, dok su Kjoto protokolom samo industrijski razvijene države imale tu obavezu.\nPravno gledano, Sporazum je zapravo obavezujući za svaku državu ponaosob, nakon potpisivanja i ratifikacije na nacionalnom nivou. Istovremeno, Sporazum određuje da će otvaranje za potpisivanje istog započeti 22. aprila 2016. godine u UN u Njujorku i trajati godinu dana.\nSporazum će stupiti na snagu kada najmanje 55 država koje istovremeno emituju i, najmanje, 55 odsto ukupnih globalnih emisija ratifikuje Sporazum i dostavi ratfikacioni instrument UN-u.\nSporazum iz Pariza konkretno definiše obavezu sprovođenja aktivnosti na smanjenju emisija gasova sa efektom staklene bašte koje će obezbediti ograničenje rasta globalne srednje temperature značajno ispod 2 stepena celzijusa, sa tendencijom povećanja ambicioznosti smanjenja emisija na način koji će dovesti do ograničenja porasta rasta globalne srednje temperature na 1,5 stepen celzijusa.\nObaveze pojedinačnih država članica Konvencije, u okviru ovog Sporazuma, određene su ciljevima smanjenja emisija gasova sa efektom staklene bašte koje su same države dostavile kao pripremu za Konferenciju.\nZnačajno je da je 188 država do kraja Konferencije dostavilo svoje ciljeve smanjenja emisija, dok su Sporazumom iz Pariza pozvane i ostale da to učine u što kraćem roku.\nSporazum iz Pariza poziva i na povećanje ambicioznosti smanjenja emisija gasova sa efektom staklene bašte, koji će se određivati kroz revizije dostavljenih ciljeva smanjenja emisija na svakih pet godina i u skladu sa mogućnostima svake države.\nTakođe, države koje su dostavile svoje ciljeve smanjenja emisija do 2030. godine su pozvane da do 2020. godine dostave i ciljeve do 2025. godine, ali i dugoročne strategije smanjenja emisija emisija gasova sa efektom staklene bašte i to do sredine i do kraja veka, navode u ministarstvu.\nŠto se tiče obaveza Srbije, iz resornog ministarstva ukazuju da pored izrade Nacionalnog plana adaptacije (i prema Sporazumu i prema EU zakonodavstvu) ne postoji bilo koja druga obaveza.\nReakcija u smislu adaptacije potrebna je da bi se obezbedio održivi razvoj i smanjile štete koje nastaju kao posledica promene klime, navode iz resornog ministarstva.\nS obzirom da je sektor poljoprivrede identifikovan kao jedan od najpogođenijih klimatskim promenama, Ministarstvo je izradilo publikaciju Uticaj promena klime na srpsku poljoprivredu koja je dostupna na sajtu www.klimatskepromene.rs u kojoj su dati uticaji promene klime na pojedinačne kulture i predložene mere adaptacije za iste, navodi ministarka.\nUsklađivanje nacionalnog sa zakonodavstvom EU povećavaće obaveze u smislu smanjenja emisija gasova sa efektom staklene bašte, a iz niza sektora uključujući energetiku, saobraćaj, poljoprivredu…


Da li će moći da se biraju privatne klinike za besplatnu VTO? - Hoću bebu\n26. February 2016. 4. March 2016. Hocu bebu\nRepublički Fond za zdravstveno osiguranje objavio je na svom sajtu poziv za zaključenje ugovora sa privatnim zdravstvenim ustanovama za pružanje usluga vantelesne oplodnje. Zainteresovani privatnici mogu da podnesu ponudu, ali još ne znaju da li će pacijenti moći da biraju privatne klinike za besplatnu VTO.\nParovi koji ne mogu da dobiju dete prirodnim putem jedva su čekali da se privatnici uključe u proces vantelesne oplodnje, kako bi mogli kod njih besplatno da odu na intervenciju. Ali, u udruženjima građana i privatnim klinikama ipak imaju niz primedbi na način na koji će privatnici biti uključeni u ovaj proces.\nPrijavićemo se na tender RFZO -a, ali sam očekivao da će posao biti drugačije urađen. Mislio sam da će parovi dobiti spisak svih centara koji se bave vantelesnom oplodnjom i da će moći sami da izaberu ustanovu. Koliko smo upoznati, RFZO će zapravo da radi raspodelu. Zatim, ne znamo šta će biti kada se ispuni kvota od 500 parova za koje je država izdvojila novac. Verovatno će opet biti formirana lista čekanja – kaže za Politiku dr Slobodan Radulović, direktor Specijalne ginekološke bolnice “Beograd”.\n– Veoma je važno da privatne klinike budu ponovo na listi, smatra dr Miodrag Stojković, vlasnik bolnice “Spebo medical”, jer državne i pored velikog truda ne mogu da prime sve pacijente. Probaćemo u dogovoru sa ostalim privatnim bolnicama da kao i do sada nastupimo kao konzorcijum i da RFZO-u damo neke predloge, jer su izostavljene veoma važne činjenice. Jedna od njih je zamrzavanje embriona kako se zdravlje žene ne bi dodatno narušavalo. Na žalost, svaki sedmi par u Srbiji ima problem sa sterilitetom, a potrebu za vantelesnom oplodnjom 5.000 do 7.000 parova. Ako se na vreme urade analize i priprema, parovi mogu već posle dva do tri meseca na vantelesnu oplodnju – dodao je Stojković.\nU Centru za unapređenje zdravlja žena pozdravljaju odluku da ponovo, posle tri godine uključe i privatne ustanove, kako bi što više parova dobilo šansu za vantelesnu oplodnju o trošku državnog osiguranja. Ni oni ne znaju da liu će ponovo moći da se biraju privatne klinike za besplatnu VTO. Izdvojena sredstva od 100 miliona dinara su sjajan početak, kažu u Centru, ali smatraju da to nije dovoljno za 500 parova. Oko 200.000 dinara, koliko se izdvaja po paru, ne bi bilo dovoljno za dijagnostičke procedure, kao i za zamrzavanje embriona, a možda čak ni za pokrivanje kompletnih troškova vantelesne oplodnje.\n-Mislimo da bi sledeći korak države trebalo da bude uvođenje registra za praćenje, izveštavanje i registraciju svih postupaka vantelesne oplodnje. Takav registar bi omogućio da prave informacije o radu i uspešnosti klinika budu dostupne pacijentkinjama, a pomogao bi i u praćenju bezbednosti i efikasnosti sprovođenja vantelesne oplodnje u Srbiji – kažu u Centru za unapređenje zdravlja žena.\nbesplatan pokušaj VTO Miodrag Stojković neplodnost RFZO i lečenje neplodnosti SPEBO vantelsna kod privatnika


Mediji sele Novozelanđanina na "Teatar snova" - Sportske.net\nMediji sele Novozelanđanina na "Teatar snova"\nProblemi Mančester Junajteda u poslednjooj liniji odbrane je sve upečatljiviji, tako da u ostrvskoj štampi sve vrvi od spekulacijakoje se tiču novih pojačanja. Najnovije ime koje se dovodi u vezu sa "Đavolima" je Vinston Rid.\n26-godišnjem visokom štoperu sa Novog Zelanda na kraju sezone ističe ugovor sa Vest Hemom, što je bio dovoljan povod medijima da počnu da ga sele na "Old Traford".\nBudući da je interesovanje Mančester Junajteda za Vinstona Rida postojalo u prošlosti, u današnjem izdanju Dejli Mejla je osvanula kolumna Roba Šeparda gde autor tvrdi da je ovaj momak ponovo na radaru "Đavola".\nJanuar će biti poslednja prilika da "Ćekićari" zarade na Ridu, njegova trenutna cena na tržištu je oko 6 miliona funti, a Šepard je ubeđen da će Mančester Junajted kupovati ove zime, kao što je bio slučaj prošle kada je doveden Huan Mata iz Čelsija.\nVest Hem je startovao sasvim solidno ove sezone u Premijer ligi, a Vinston Rid je neizostavni član Olerdajsove startne postave, igrao je na svih šest ligaških mečeva i postigao jedan gol - na meču protiv Liverpula.


PLAN ZA DECENTRALIZACIJU KOSOVA NA UDARU KRITIKE | Institute for War and Peace Reporting\nPLAN ZA DECENTRALIZACIJU KOSOVA NA UDARU KRITIKE\nOpozicija tvrdi da ce decentralizacija Kosova ojacati srpske enklave i odneti previse novca.\nPlan kosovske vlade o decentralizaciji vlasti u pet opstina naisao je na ostru kritiku kosovskih opozicionih partija.\nOne tvrde da plan, koji je javnosti predstavljen 22. februara, previse skup i da oznacava prakticno prihvatanje podele lokalne vlasti na etnickoj osnovi.\nSudeci po ovim napadima, u kosovskom parlamentu ce 10. marta, kada ovaj plan treba da se nadje na dnevnom redu, uslediti zucna rasprava.\nOvaj plan (koji ce, ako bude uspesan, biti primenjen i na druga mesta) predvidja stvaranje pet novih opstina u kojima ce lokalni izabrani zvanicnici imati ista ovlascenja kao i postojeca opstinska veca.\nJedna od novih opstina bice Gracanica, srpska enklava koja se nalazi osam kilometara jugoistocno od Pristine. Druga je Partes, pretezno srpska zajednica pored Gnjilana.\nPreostale tri opstine su etnicko tursko selo Mamusa pored Prizrena i dve zajednice etnickih Albanaca, Junik u Decanima i Hani i Elezit u Kacaniku.\nU skladu s planom, nove opstinske institucije ce funkcionisati tokom probnog perioda od 18 meseci. Ako se pokazu uspesnim, ucestvovace na lokalnim izborima 2006. godine.\nMinistar lokalne samouprave Lutfi Haziri navodi da probni period predstavlja samo eksperiment.\n"Ako posle perioda od 18 meseci Gracanica, recimo, ne ostvari zadovoljavajuci nivo uprave, onda vise nece predstavljati opstinu, vec ce ponovo biti obicno selo", kaze on.\nPlan je i pored toga osudila opozicija na cijem se celu nalazi Demokratska partija Kosova (PDK) Hasima Tacija.\nOn je 23. februara sa svojim poslanicima napustio Skupstinu Kosova u trenutku kada je predsednik skupstine odbio da plan o decentralizaciji po hitnom postupku uvrsti u dnevni red zasedanja.\nNa konferenciji za stampu koja je kasnije odrzana, sef poslanickog kluba PDK Jakup Krasnici je izjavio da je plan nelegalan.\n"Stvaranje novih opstina nije u skladu sa Ustavnim okvirom za privremenu samoupravu na Kosovu niti sa UNMIK ovim propisima o opstinskoj upravi", insistira Krasnici.\nKrasnici tvrdi da se decentralizacija sprovodi na etnickoj osnovi, sto ce omoguciti odrzavanje sadasnjih srpskih enklava i doprineti eventualnoj teritorijalnoj podeli Kosova.\nVladin predstavnik za stampu Arben Cirezi i pored toga tvrdi da ce projekat decentralizacije u stvari dovesti do raspada izolovanih i odsecenih srpskih enklava.\n"Gracanica i druge srpske enklave vise nece imati potrebu za paralelnim strukturama jer ce vlada uz pomoc ovog projekta stanovnicima dodatno pribliziti javne usluge", kaze on.\nCirezi dodaje da ce nove opstine vise nalikovati na pod-opstine u okviru postojecih opstina, tako da njihovo postojanje ne moze biti iskorisceno za menjanje postojecih spoljasnjih granica Kosova.\nPredstavnik za stampu je istakao da je prethodna kosovska administracija postavila osnovu za ove promene.\n"Okvir za lokalnu reformu, koji je predstavljao osnovu za ovaj projekat, odobrili su u julu 2004. godine PDK i sam Krasnici, koji je tada bio ministar za javnu upravu", kaze Cirezi.\nPoliticki analiticar Enis Halimi navodi da decentralizacija u principu predstavlja pozitivan proces, cak i pored toga sto sadasnje politicke okolnosti na Kosovu znace da je verovatno lose izabran trenutak za donosenje ovakvog plana.\n"Projekat je osudjen na neuspeh zbog nedefinisanosti finalnog statusa i siromastva koje vlada na Kosovu", upozorava Halimi.\nHalimi tvrdi da je mali deo vlasti moguce preneti ili decentralizovati, s obzirom da je finalni status Kosova za sada ostavljen po strani i da se najveci deo vlasti nalazi u rukama medjunarodnih tela.\n"Ako se decentralizacija izvrsi pre odredjivanja finalnog statusa, to ce u javnosti izazvati strah da se ceo proces sprovodi kako bi se legalizovale srpske enklave poput Gracanice, koje su do sada podrzavale povratak vlasti Beograda nad Kosovom", kaze Halimi.\nS njim se ne slaze Stiv Dacen iz Agencije za lokalnu demokratizaciju Saveta Evrope, cije se sediste nalazi na Kosovu. On tvrdi da Kosovo moze imati velike koristi od procesa decentralizacije.\n"Albanci moraju biti spremni da nesto ustupe Srbima, kao sto su Makedonci ucinili ustupke Albancima. Poznato nam je da je decentralizacija stabilizovala Makedoniju", dodaje Dacen.\nNjegovo zapazanje se odnosi na Ohridski sporazum iz 2001. godine kojim su znacajna ovlascenja preneta na lokalne vlasti, ukljucujuci i one u zapadnom delu Makedonije koji je pretezno naseljen etnickim Albancima.\n"Svuda u svetu vlade gube odredjeni deo vlasti tokom procesa decentralizacije, ali na taj nacin dobijaju stabilnost", navodi Dacen.\nDok neki Albanci misle da Pristina cini prevelike ustupke, vecina srpskih politicara tvrdi suprotno. Oni navode da ce decentralizacija biti nedovoljna ako ne bude obuhvatila ovlascenja nad sudovima i policijom.\nDusan Janjic iz beogradskog Foruma za etnicke odnose kaze: "Reforma lokalne vlasti treba da obuhvati sudska i bezbednosna ovlascenja, sto znaci opstinske sudove i opstinsku policiju."\nIpak, sudstvo i policija na Kosovu ostaju u rukama UNMIK-a i bez obzira na to sto ne postoje jasni planovi za njihov transfer na Vladu Kosova, oni tesko mogu biti preneseni na opstinski nivo.\nKritika reforme lokalne uprave nije ogranicena samo na njen etnicki karakter, vec se odnosi i na pitanje finansiranja.\nEkonomski analiticar Ibrahim Redzepi je 2. marta u dnevnom listu Koha Ditore naveo da ce nove opstine predstavljati preveliki teret za budzet centralne vlasti.\n"U ovogodisnjem budzetu nisu planirana sredstava za nove opstine i malo je verovatno da neka od njih ima lokalnu ekonomiju koja je dovoljno jaka da izdrzava lokalnu vlast", kaze Redzepi.\n"Cak i u slucaju da se za ovu godinu obezbede strane donacije, one se nece nastaviti tokom svake sledece godine a vlada nema plan za daljnje finansiranje i subvencionisanje dodatne administracije u ovim opstinama", dodaje on.\nOvakvi argumenti povecavaju zabrinutost analiticara kao sto je Halimi. "Za projekte poput ovog potrebna su velika sredstva", kaze on. "Kosovo je siromasno i ako svi troskovi padnu na teret kosovskog budzeta, onda jednostavno nece biti dovoljno novca."\nZana Limani i Arben Salihu su novinari IWPR-a.


misel barnije - Dnevni list Danas\nPočetna » misel barnije\nBarnije imenovan za specijalnog savetnika Ursule fon der Lajen za Bregzit\nMišel Barnije, bivši pregovarač EU za Brezgit, imenovan je danas za specijalnog savetnika predsednice Evropske komisije Ursule fon der Lajen za Bregzit, nekoliko nedelja posle finalnog zaključivanja sporazuma o razlazu sa Londonom, saopštila je Evropska komisija.\nBregzit će odvratiti druge od „otcepljivanja“\nPregovori o Bregzitu su uverili političare i birače iz drugih država članica Evropske unije da napuštanje bloka nije dobra ideja, ocenio je glavni pregovarač Evropske unije o Bregzitu Mišel Barnije.\nPiše: M. K. 28. 12. 2020.\nMišel Barnije: Uspešan pregovarač\nIskusni francuski političar Mišel Barnije pokazao se kao uspešan pregovarač pošto je u ime Evropske unije skoro u poslednjem trenutku uspeo da sa Londonom postigne dogovor o odnosima nakon Bregzita.\nPiše: Safeta Biševac 28. 12. 2020.\nEU spremna na nastavak pregovora sa Londonom i posle 1. januara\nEvropska unija (EU) je spremna da pregovara s Velikom Britanijom i posle 1. januara, izjavio je danas evropski pregovarač Mišel Barnije (Michel Barnier) i dodao da ne želi da bude vezan za 31. decembar kao rok za postizanje trgovinskog sporazuma dve strane.\nPiše: Beta-AFP 22. 12. 2020.\nBarnije: Ulažu se poslednji napori za dogovor o trgovinskim odnosima sa Britanijom\nPoslednji napori ulažu se u pregovore između Brisela i Londona o postizanju trgovinskog sporazuma pre 31. decembra, kada je određen krajnji rok, rekao je danas novinarima evropski pregovarač Mišel Barnije.\nBarnije: Napredak u pregovorima sa Britanijom, ali prepreke ostaju\nEvropski pregovarač za Bregzit Mišel Barnije izjavio je danas da postoji „napredak“ u trgovinskim pregovorima sa Velikom Britanijom, ali je dodao da „prepreke ostaju“.\nBarnije: EU neće žrtvovati svoju budućnost da bi postigla dogovor sa Londonom\nEvropska unija (EU) nikada neće žrtvovati svoju budućnost da bi sa Velikom Britanijom zaključila sporazum posle Bregzita po cenu ustupaka koji bi oslabili njeno jedinstveno tržište, upozorio je danas evropski pregovarač Mišel Barnije (Michel Barnier) dok su pregovori između Brisela i Londona u ćorsokaku.\nEvropski pregovarač za buduće odnose sa Velikom Britanijom Mišel Barnije (Michel Barnier) izjavio je danas da tokom četvrte runde pregovora nije postignut „značajan napredak“.\nMišel Barnije zaražen korona virusom\nGlavni pregovarač Evropske unije o Bregzitu Mišel Barnije saopštio je danas da je zaražen virusom korona.\nPiše: FoNet 19. 3. 2020.\nGlavni pregovarač Evropske unije o Bregzitu Mišel Barnije rekao je danas da su Evropljani posle Bregzita spremni da dogovore sa Velikom Britanijom „vrlo ambiciozan trgovinski sporazum“.\nBarnije: Teško do rešenja sa Londonom\nPregovarač EU za Bregzit Mišel Barnije ocenio je danas u Berlinu da je perma sadašnjem stanju stvari „teško“ doći do sporazuma sa Velikom Britanijom, uprkos novih predloga Londona.\nU odbranu Evrope\nGeopolitička šahovska tabla se vratila. Posle 1989. kada se činilo da je istorijski pravac okrenut mirnom liberalnom međunarodnom poretku, sada smo svedoci narastajućeg nadmetanja velikih sila, težnje ka hegemoniji i kvaziimperijalne ekspanzije.\nPiše: Mišel Barnije 27. 5. 2019.


Prvo zasjedanje Zajedničkog komiteta za ekonomsku saradnju Srbije i Turske - SDA Sandžaka\nPrvo zasjedanje Zajedničkog komiteta za ekonomsku saradnju Srbije i Turske\nNa prvom zasedanju Zajedničkog komiteta za ekonomsku saradnju Srbije i Turske, koje je počelo u Beogradu, razmatraće se mogućnosti saradnje u oblastima trgovine, industrije, infrastrukture, energetike, poljoprivrede i turizma.\nMinistar u Vladi Srbije Dr. Sulejman Ugljanin i turski ministar rada i socijalne politike Omer Dinčer, kao dvojica predsjedavajućih , predvode delegacije dve zemlje na prvom zasedanju Zajedničkog komiteta za ekonomsku saradnju Srbije i Turske, koje se 23. i 24. septembra održava u Palati Srbije.\nCilj zasedanja je analiza aktuelnih pitanja bilateralnih trgovinskih i ekonomskih odnosa, kao i identifikovanje zajedničkih aktivnosti radi unapređenja ekonomske saradnje u narednom periodu.\nPosebno će biti analizirane mogućnosti razvoja buduće saradnje u oblastima trgovine, industrije i investicija, infrastrukture i energetike, poljoprivrede i turizma.\nKako je istakao Dr. Sulejman Ugljanin, "cilj ovog susreta je da stvorimo preduslove za ekonomski razvoj i želimo da vidimo šta zajedno možemo da učinimo".\n"Dinčer, kao ministar rada, ima budžet ministarstva koliko iznose dva budžeta Republike Srbije i mi očekujemo pomoć", naglasio je Ugljanin.\nMinistar Ugljanin je takođe govorio i o privatizaciji "Jat"-a, te da se prvi konkretni rezultati s tim u vezi mogu očekivati već za dva mjeseca.\n"Imamo dobre reference, objekte, stručnjake za održavanje aviona i pilote", izjavio je novinarima Ugljanin na sednici Srpsko-turskog poslovnog saveta, podsećajući da strategija Vlade Srbije predviđa da se iz "Jata" uzme sve što je zdravo i da to bude ulog Srbije u novu kompaniju.\nOn je ocenio da je "Turkiš erlajns" najperspektivnija avio-kompanija u svetu, jer povećava broj aviona i letova, dok ih sve druge smanjuju.\nTurski avio-prevoznik je pre više od tri meseca počeo da radi sa "Montenegro erlajnzom" na liniji Istanbul-Podgorica, sa letovima jednom nedeljno, ali su bili prepunjeni pa su prešli na tri i pet letova, rekao je Ugljanin.\nOn je dodao da su turski investitori, pored "Jata", veoma zainteresovani i za ulaganje u "Fabriku stakla Pančevo".\nDinčer je, pre dolaska u Beograd, bio gost Dr. Sulejmana Ugljanina u Novom Pazaru i Tutinu.\nMinistri su u sredu zajedno prošetali centrom Novog Pazara, posle čega je Dinčeru predstavljena buduća Regionalna razvojna zona u opštini Tutin.\nMinistar Dinčer je u Beogradu podsjetio da su Ankara i Beograd do sada potpisale i sporazume o ekonomskoj saradnji, ulaganju u infrastrukturu i ukidanju viza između Srbije i Turske.\nNaveo je da je trgovinska razmena između dve zemlje opala 2009. godine zbog svetske ekonomske krize, da je ove godine porasla za 40 odsto, kao i da se veruje da će do kraja 2010. iznositi 450 miliona dolara.\nTurska je kroz svoju agenciju za saradnju i razvoj TIKA-u ostvarila 15 projekata u Srbiji, od čega je osam realizovano u Sandžaku, rekao je Dinčer.\nPredstavnici Industrijske komore Istanbula, koje je predvodio potpredsednik Fikret Tanriverdije, obišli su danas Jabalanički i Pčinjski okrug i razgovarali sa privrednicima o mogućnostima investiranja i drugim oblicima saradnje.\nOvo je prva zvanična poseta turskih privrednika posle stupanja na snagu trgovinskog sporazuma između Srbije i Turske.\nIndustrijska komora Istanbula ima oko 15.000 članova, a pored uspostavljanja većeg stepena međusobne trgovinske razmene, turski privrednici zainteresovani su i za izmeštanje svojih proizvodnih kapaciteta na jug Srbije.\n"Cilj posete je da se istanbulski privrednici upoznaju sa potencijalima ovog dela Srbije i da u zavisnosti od industrijske grane koju predstavljaju procene isplativost izmeštanja proizvodnje u Srbiju", objasnio je Tanriverdi.\nPredsednik Privredne komore Leskovca Goran Jović podsetio je da su konatkti sa turskim privrednicima uspostavljeni još prošle godine, a da se sada razgovara o konkretnijim vidovima saradnje.\nU sklopu posete Jablaničkom i Pčinjskom okrugu, turski privrednici obišli su kompanije Simpo i Jumko, a najviše interesovanja pokazali su za saradnju u oblasti tekstilne, građevinske i poljoprivredno-prehrambene industrije.\nPostojeća trgovinska razmena u prvih sedam meseci iznosi oko 3.6 miliona dolara, s tim što je izvoz iz Jablaničkog i Pčinjskog okruga u turske regije 367 000, dok je uvoz 3,2 miliona dolara.\nIzvori: rts, agencije, sda.rs portal\nUvažavanjem graditi povjerenje\nSDA Sandžaka neće učestvovati na sastanku 04. maja 2020. godine, na poziv Aleksandra Vučića.\nBy SDA Sandžaka 02 May 2020\n„Preporod nikad ne dolazi od mirnih i poslušnih nego od hrabrih i buntovnih“\nPredsjednik SDA Sandžaka, dr. Sulejman Ugljanin izrazio je zahvalnost i podršku u radu Šaipu Kamberiju, predsjedniku poslaničke grupe „Ujedinjena dolina – SDA ...\nBy SDA Sandžaka 19 Mar 2021\nDelegacija OŽ SDA Sandžaka učesnice Internacionalne konferencije u Ohridu\nDelegacija Organizacije žena Stranke demokratske akcije Sandžaka koju su činile Dinheta Pulić, Indira Hadžibulić i Elma Zeković uzela je učešće na Osmoj internacionalnoj konferenciji ...\nBy SDA Sandžaka 23 Jan 2020


Međuopštinska organizacija slepih i slabovidih u Zrenjaninu obeležava 73 godine od osnivanja -\nMeđuopštinska organizacija slepih i slabovidih u Zrenjaninu obeležava 73 godine od osnivanja\nPrijem u Gradskoj kući za predstavnike Međuopštinske organizacije slepih i slabovidih Zrenjanin, Saveza slepih Srbije i Saveza slepih Vojvodine, povodom godišnjice osnivanja zrenjaninske organizacije.\nMeđuopštinska organizacija slepih i slabovidih u Zrenjaninu osnovana je 4. aprila 1948. godine, kao prva takva organizacija na teritoriji Vojvodine. Danas spada među najaktivnije na teritoriji Srbije, a od strane krovne organizacije, Saveza slepih Srbije, pre nekoliko godina označena je kao jedna od devet lokalnih samouprava na nivou države koje su dale značajan doprinos razvoju i koje brinu o slepim i slabovidim licima.\nPovodom jubileja, danas je zamenik gradonačelnik Zrenjanina Saša Santovac organizovao prijem za predsednika i sekretara zrenjaninske organizacije Atilu Križika i Radmilu Marinković, kao i predsednika Saveza slepih Vojvodine i potpredsednika Saveza slepih Srbije Velibora Pilića. Osim upućenih čestitki za godišnjicu, zamenik gradonačelnika i načelnica Odeljenja društvenih delatnosti Gradske uprave Jelena Dragić razgovarali su s gostima o aktuelnom trenutku organizacije slepih i slabovidih, naporima na poboljšanju položaja njenih članova i saradnji u predstojećem periodu. Zameniku su uručeni i prigodni pokloni – ručni rad članova zrenjaninske organizacije, kao i knjiga objavljena povodom 70 godina Saveza slepih Vojvodine – “Upoznajmo se, razumimo se”, autora Velibora Pilića.\nZamenik gradonačelnika Saša Santovac istakao je značaj postojanja i rada zrenjaninske organizacije i visoko mesto koje zauzima među 13 lokalnih organizacija u Vojvodini i 45 na teritoriji Srbije. Naglasio je da je Grad Zrenjanin uvek tu da sasluša njene predstavnike i pomogne organizaciji u radu.\n– Razumemo njihove potrebe i način na koji treba da funkcionišu, posebno je to bilo izraženo tokom prošle godine, u vreme pandemije, kada smo smogli snage da im pomognemo, i njima i sličnim organizacijama. Shvatamo da bez podrške grada oni ne mogu da funkcionišu i dogovorili smo se da tako bude i u ovoj godini. Pomagali smo ranijih godina izdavanje zvučnih knjiga, u saradnji s našom gradskom bibliotekom, učestvovali u raznim akcijama, a jedna od zapaženih bila je pre dve godine, na ovaj dan, kada smo šetali zajedno od njihovog sedišta do Gradske kuće i sagledali s kakvim se problemima oni na tom putu svakodnevno susreću – kazao je Santovac i posebno apelovao na sve naše sugrađane da bicikl, motor, automobil ne parkiraju na pešačkoj stazi.\n– Time ugrožavaju i bezbednost i mogućnost kretanja slepih i slabovidih lica. Ne kažem da to neko radi namerno, ali takvim potezima nekom se umnogome otežava kretanje. Moramo razmišljati o svima, i ako svi budemo odgovorni, svima će nam biti lakše da funkcionišemo i da živimo – naglasio je zamenik Santovac.\nJoš je pomenuo da je proteklih godina dosta toga urađeno na postavljanju zvučnih semafora, obaranju ivičnjaka, da se svakom novom rekonstrukcijom ili projektom nekog javnog objekta moraju ispoštovati uslovi pristupačnosti za sva lica.\n– Da li smo uradili dovoljno – jesmo, da li smo mogli više – mogli smo, treba da radimo više i tako ćemo razmišljati i u narednom periodu – zaključio je Saša Santovac.\nPredsednik Međuopštinske organizacije slepih i slabovidih u Zrenjaninu Atila Križik izneo je podatke o brojnosti članstva, navodeći da organizacija ima 328 registrovanih članova, starosti od dve do preko devedeset godina i da deluje u Gradu Zrenjaninu i svim opštinama srednjobanatskog regiona. Ističe odličnu saradnju s Gradom Zrenjaninom.\n– Lokalna samouprava i Odeljenje društvenih delatnosti u svakom trenutku nam izlaze u susret i pomažu organizaciju, i za ovih 73 godine ona ni u jednom trenutku nije prestajala s radom. Grad najviše pomaže organizaciji time što joj omogućava da postoji i funkcioniše, a mi preko nje možemo da ostvarimo svoja prava. Takođe, kada ukažemo na neki problem koji se tiče fizičkih barijera, reaguje se u skladu s mogućnostima. Tokom poslednjih godinu dana, pandemija je uslovila da se smanji obim naših aktivnosti, manji je i priliv sredstava i morali smo da odložimo mnoge programe, uključujući i okupljanje naših članova povodom ove godišnjice, kakvo organizujemo svake godine u prostorijama organizacije – rekao je Križik.\nPredsednik Saveza slepih Vojvodine i potpredsednik Saveza slepih Srbije Velibor Pilić naveo je da na teritoriji Vojvodine ima oko 3400 slepih i slabovidih lica. Kao najveći problem naveo je teškoće u zapošljavanju ovih lica.\n– Nekada su slepe osobe u ogromnom procentu bile zaposlene, međutim, privatizacijom u poslednjih dvadesetak godina, poslodavci radije plaćaju kazne, koje nisu velike, za nepoštovanje zakona nego što ga primenjuju i zapošljavaju osobe s invaliditetom. To je ogroman problem, a ostali su već navedeni, prisutni u svim sredinama i tiču se zvučnih semafora, taktilnih staza, nepropisnog parkiranja, i slično – istakao je Pilić nakon današnjeg razgovora u Gradskoj kući u Zrenjaninu.


Swedish House Mafia: Raspad grupe - WANNABE MAGAZINE\nSwedish House Mafia: Raspad grupe\nSwedish House Mafia obavestili su nedavno svoje fanove da će njihova tekuća evropska turneja, ujedno biti i poslednja. Kao razlog raspada grupe SHM, naveli su činjenicu da su uvek težili novim izazovima i da ne žele da se uljuljkaju u trenutni uspeh. Jedan od članova grupe Stiv Anđelo (Steve Angello), izjavio je da bi bilo veoma lako ostati, prosto zadovoljan radom SHM, ali da je sada vreme da se uradi nešto drugačije.\nSwedish House Mafia zvanično su oformljeni 2008. godine\nNakon niza uspešnih albuma i saradnji, Swedish House Mafia uspeli su da se probiju do samog vrha house muzike. Da li će se njihov najavljeni razlaz zaista i obistiniti, sada, kada su na vrhuncu svoje karijere, ostaje nam da vidimo.\nKljučne reči grupamuzička vestmuzikaSwedish House MafiaSwedish House Mafia: Raspad grupeTamara Popović


Srbija dobija zakon o istopolnim zajednicama do leta - Ozon Media\nSrbija dobija zakon o istopolnim zajednicama do leta\nOd strane Ozon 09.02.2021.\nOd strane Ozon 09.02.2021. 0 komentar\nPrvi korak ka legalizovanju brakova pripadnika LGBT zajednice napravilo je juče Ministarstvo za ljudska i manjinska prava, objavivši polazne osnove za izradu nacrta zakona o istopolnim zajednicama. Javna rasprava trajaće do 20. februara, a najave su da bi zakon trebalo da bude usvojen u Skupštini već do leta.\nMinistarka za ljudska prava i društveni dijalog Gordana Čomić kaže za „Blic“ da bi predlog zakona trebalo da se nađe u Skupštini do kraja prolećnog zasedanja.\n– Predlog će se naći u SKupštini Srbije do kraja prolećnog sazedanja. U petak će biti objavljene polazne osnove, na eUpravi, po Zakonu o planskom sistemu, i to je sam početak procesa – najavljuje Čomić.\n– Istopolna zajednica je zajednica porodičnog života dva punoletna lica istog pola koja je registrovana pred nadležnim organom javne vlasti u skladu sa odredbama ovog zakona. Izrazi koji se koriste u ovome zakonu i propisima koji se donose na temelju njega, a koji imaju rodno značenje, bez obzira na to jesu li navedeni u muškom ili ženskom rodu, obuhvataju bez diskriminacije lica ženskog i muškog pola – piše u tom članu.\nKako se sklapa istopolni brak\nPošto se u naredna tri člana govori o načelu ravnopravnosti, kao i o zabrani svakog oblika nasilja i diskriminacije, prelazi se na načine sklapanja istopolne zajednice koja se, kako stoji u članu šest, “zasniva izjavom registrovanom kod matičara voljom dva lica istog pola kojima se izražava pristanak za sklapanje istopolne zajednice u cilju ostvarivanja zajednice porodičnog života”.\n– Partner istopolne zajednice koji je hospitalizovan ima isto pravo na posetu svog partnera kao i bračni supružnik, u skladu sa zakonom koji određuje uslove hospitalizacije – stoji u članu 26.\nSrbija: U poslednja 24 sata koronavirusom zaraženo 2.014 osoba\nSutra počinje plaćanje odloženih poreza i doprinosa


Poruke sa VI sjednice OO DPS Danilovgrad - Volim Danilovgrad\nNaslovna-Novosti-Društvo-Poruke sa VI sjednice OO DPS Danilovgrad\nOpštinski odbor DPS Danilovgrad, dao je punu podršku državnom vrhu i rukovodstvu partije da istraje u odbrani najvitalnijih državnih interesa i da radi na osnaživanju našeg identiteta, saopšteno je iz te stranke.\n“Demokratska partija socijalista je partija svih građana koji prihvataju naš program i Crnu Goru kao svoju domovinu i rade u interesu njenog sveopšteg prosperiteta”, saopšteno je nakon VI sjednica OO DPS Danilovgrad, koja je sinoć održana u proširenom sastavu.\n“Zbog toga se kao neophodnost nameće očuvanje i nadogradnja svih tih vrijednosti koje smo vjekovima i u veoma teškim i burnim vremenima znali da sačuvamo. Građani Danilovgrada ostaju posvećeni tome cilju i ne žele da ih iko prebrojava, i dijeli po bilo kom osnovu”, navodi se u saopštenju danilovgradskog Odbra DPS-a.\n“Ali isto tako nikom ne damo za pravo da se osjeća dominantan i da traži više jer pripada nekoj zajednici, vjerskoj ili bilo kojoj drugo, jer je Crna Gora kuća svih nas podjednako”, poručuju iz DPS-a.\n“Zakon je ispoštovao sve međunarodne standarde i konvencije u ovoj oblasti i usvojen u Skupštini Crne Gore kroz demokratsku proceduru, apsolutnom većinom”, stoji u saopštenju.\n“Zbog toga se moramo argumentima i činjenicama suprostaviti dirigovanoj i zlonamjernoj manipulaciji cjelokupne javnosti, koja je proizvod onih koji ne žele dobro ni Crnoj Gori, niti narodu koji u njoj živi. Kao prioritet se u svemu tome nameće očuvanje mira, stabilnosti i multietničkog sklada”, poručuju iz opštinskog Odbora DPS Danilovgrad.\n“Konstatovano je, da je rukovodstvo Opštine profesionalno, krajnje odgovorno i domaćinski rukovodilo i upravljalo budžetom, što se odrazilo na finansijsku konsolidaciju, maksimalno izvršenje budžeta ali i realizovane i započete brojne investicije u sektoru putne, elektro i vodovodne infrastrukture, kulture, sporta i dr. oblasti, koji će doprinijeti boljim uslovima života naših građana i otvaranju novih radnih mjesta”, saopšteno je iz opštinskog Odbora DPS Danilovgrad.\nTagoviDPS Danilovgrad saopštenje sjednica DPS Danilovgrad zakon o slobodi vjeroispovijesti\nPrethodno Vaterpolo Crna Gora Mađarska prenos uživo\nSledeće Vaterpolo Srbija Grčka prenos uživo live stream LINK


Najava događaja za 21. april 2015. godine - INFORMACIJA JE KAPITAL - Capital.ba\n21. apr. 2015. 06:15 Objavljeno u NAJAVE DOGAĐAJA\nBANJALUKA – U 10.00 časova nastavak sjednice Narodne skupštine Republike Srpske razmatranjem informacije o realizaciji Strategije razvoja obrazovanja Srpske za prošlu godinu.\nBANJALUKA – U 12.00 časova izjave za medije povodom razgovora ministra saobraćaja i veza Republike Srpske Neđe Trninića sa direktorom beogradskog Aerodroma “Nikola Tesla” Sašom Vlaisavljevićem i direktorom Javnog preduzeća “Aerodromi Republike Srpske” Miroslavom Janjićem. /kabinet ministra/\nBIJELJINA – Pomoćnik ministra za poljoprivredu Republike Srpske Zoran Kovačević i pomoćnik ministra za pružanje stručnih usluga u poljoprivredi Boris Pašalić posjetiće:\n– u 10.00 časova Poljoprivredno dobro “Semberija”;\n– u 12.00 časova Poljoprivrednu zadrugu “Povrtlarstvo” iz Donjeg Crnjelova;\n– u 13.00 časova Zemljoradničku zadrugu “Balatunka” iz Balatuna,\n– u 14.00 časova Mesnu industriju “Leder”.\nSARAJEVO/ISTOČNO SARAJEVO – Članovi Pododbora Vlade Republike Srpske za obilježavanje značajnih istorijskih događaja sastaće se:\n– u 11.00 časova sa pripadnicima Ministarstva unutrašnjih poslova /MUP/ Kantona Sarajevo povodom obilježavanja 23 godine od stradanja pripadnika JNA u Dobrovoljačkoj ulici u Sarajevu /sjedište kantonalnog MUP-a/;\n– u 14.00 časova sastanak Pododbora. /Administrativni centar grada Istočno Sarajevo/\nBIJELJINA – U 12.00 časova parastos borcima Prvog pješadijskog bataljona Druge majevičke brigade Vojske Republike Srpske koji su poginuli 21. aprila 1993. godine na Banj brdu. /Gradsko groblje Pučile/\nBANJALUKA – U 11.00 časova početak konferencije “Djevojke i IKT” koju organizuje DŽender centar Vlade Republike Srpske povodom Međunarodnog dana djevojčica u informaciono-komunikacionim tehnologijama. U 12.45 časova izjave za medije. /Hotel “Bosna”/\nBANJALUKA – U 12.30 časova redovna konferencija za novinare Centra javne bezbjednosti /CJB/ Banjaluka na kojoj će biti prezentovani rezultati za prvo tromjesečje ove godine. /prostorije CJB-a/\nBANJALUKA – U 19.00 časova gradonačelnik Banjaluke Slobodan Gavranović otvoriće izložbu “Banjaluka od okupacije do slobode 1941-1945”, koja je organizovana povodom 22. aprila – Dana grada. /Muzej Republike Srpske/\nISTOČNO SARAJEVO – U 19.00 časova promocija knjige “Mitropolit Sveti Petar Zimonjić”. /Kulturni centar Istočno Novo Sarajevo/\nBANJALUKA – U 12.30 časova konferencija za novinare predstavnika preduzeća “Elta kabel” povodom promocije nove usluge ove kompanije iz mobilne telefonije. /Park “Petar Kočić” – “Staklenac”/\nBRISEL – U 12.00 časova predsjedavajući Savjeta ministara BiH Denis Zvizdić prisustvovaće sastanku premijera šest zemalja zapadnog Balkana, na poziv komesara EU za susjedstvo i proširenje EU Johanesa Hana i komesara za saobraćaj Violete Bulc. /zgrada Berlimont/\nSARAJEVO – U 12.00 časova predsjedavajući Predsjedništva BiH Mladen Ivanić primiće akreditivna pisma novoimenovanog urugvajskog ambasadora u BiH Pabla Šinera. /saopštenje/\nMOSTAR – U 18.15 časova hrvatski član Predsjedništva BiH Dragan Čović svečano će otvoriti kulturnu manifestaciju Mostarsko proljeće 2015 – 17. dani Matice Hrvatske. /Galerija Aluminij/\nBANJALUKA – U 14.00 časova konferencija za novinare ministra inostranih poslova BiH Igora Crnatka povodom njegovog učešća na proljećnom zasjednju Svjetske banke i Međunarodnog monetarnog fonda u Vašingtonu, razgovora u Državnom sekretarijatu SAD i ostalih aktuelnih pitanja iz oblasti evropskih integracija. /Međunarodni pres-centar u hotelu “Bosna”/\nSARAJEVO – U 11.00 časova svečanost polaganja zakletve Prve generacije kadeta Direkcije za koordinaciju policijskih tijela BiH. /sjedište Direkcije/\nSARAJEVO – U 15.00 časova članovi Skupštine Međureligijskog vijeća u BiH sastaće se sa ambasadorom SAD u BiH Morin Kormak. /sjedište Vijeća/\nTUZLA – U 15.30 časova izjava za medije međunarodnog predstavnika u BiH Valentina Incka nakon sastanka sa premijerom Tuzlanskog kantona Begom Gutićem. /zgrada kantonalne Vlade/\nBEOGRAD – U 10.00 časova sjednica Skupštine Srbije na čijem su dnevnom redu sporazumi o vazdušnom saobraćaju sa Ujedinjenim Arapskim Emiratima i Kinom, kao i izmjene Zakona o zapošljavanju i osiguranju za slučaj nezaposlenosti. /Dom Narodne skupštine Srbije/\nBRISEL – Premijer Srbije Aleksandar Vučić učestvovaće u nastavku dijaloga Beograda i Prištine sa visokim predstavnikom EU za spoljnu politiku i bezbjednost Federikom Mogerini.\nBEOGRAD – U 9.30 časova ministar spoljnih poslova Srbije Ivica Dačić otvoriće Konferenciju o upravljanju i reformi sektora bezbjednosti. /Palata Srbije/\nNajava događaja za 21. april 2013. godine\nNajava događaja za 12. april 2014. godine


Po pouzdanim saznanjima, na njega je, dok je sedeo ispred kafića "Portun", pucano iz automobila u pokretu. U pucnjavi su, prema saznanjima "Vijesti", ranjeni D. V. (33), G. V. (48) i M. V. (48), koji je teže povređen i lekari mu se trenutno bore za život. Milić je preminuo na putu ka Kliničkom centru Crne Gore.\n"Četiri osobe, B. M. (37), D. V. (33), G. V. (48) i M. V. (48) iz Cetinja, zadobile su povrede od vatrenog oružja danas oko 17.10 časova ispred lokala 'Portun', u Bulevaru Crnogorskih junaka u Cetinju. U pravcu ova četiri lica hice iz vatrenog oružja ispalile su dve osobe za kojima policija traga. Povređeni su hospitalizovani u zdravstvenoj ustanovi gde je B. M. podlegao povredama. O događaju je obavešten državni tužilac u Višem državnom tužilaštvu u Podgorici. Na licu mesta se vrši uviđaj. Policijske aktivnosti na pronalasku navedenih osoba i rasvetljavanju krivičnog dela su u toku", saopšteno je iz Uprave policije.\nCetinje trenutno nadleće policijski helikopter, a forenzički tim je na licu mesta radi izuzimaja tragova. Pripadnici Posebne jedinice policije proveravaju ko izlazi iz Cetinja, legitimišu vozače, ali i putnike iz autobusa.\nCetinjani koji žive u blizini kafića u kojem se desila pucnjava su ispričali da su čuli više hitaca, ali da nisu ništa videli.\nCrna Gora: Nagrada od 30.000 evra za informaciju o nestalom Medinu


Putin: Izbeglička kriza je mogla da se predvidi\nIzbeglička kriza u Evropi je apsolutno mogla da se predvidi pošto Zapad nastavlja da nameće svoju politiku u muslimanskom svetu, izjavio je danas ruski predsednik Vladimir Putin.\n“Mnogo puta sam ponovio da je kriza mogla da se predvidi”, izjavio je ruski predsednik na Istočnom ekonomskom forumu u Vladivostoku.\nPutin je rekao da je nemoguće živeti u oblastima koje su pod kontrolom Islamske države i da “naravno, ljudi beže”.\n“Teroristi uništavaju stotine hiljada ljudi, dižu u vazduh spomenike kulture, spaljuju žive ljude i dave ih, odsecaju im glave. Kako tamo da se živi?”, upitao je Putin.\nRuski predsednik je govorio, između ostalog, i o borbi protiv terorizma i Islamske države i o situaciji u Ukrajini, javile su ruske agencije.\nRusija je predložila da se formira međunarodna koalicija za borbu protiv terorizma i ekstremizma, rekao je Putin, koji je podsetio da je o ovome već razgovarao sa predsednicima SAD, Turske, Egipta, kao i liderima Saudijske Arabije i Jordana.\nOn je rekao da Rusija sarađuje i sa svojim partnerima u Siriji, gde džihadisti takođe imaju svoja uporišta.\n“Postoji slaganje o tome da je potrebno uložiti zajedničke napore u borbi protiv terorizma ali da istovremeno mora da se započne politički proces u Siriji”, rekao je Putin i dodao da je sirijski predsednik Bašar el Asad prihvatio kontakte sa “zdravom” opozicijom.\nPutin je međutim rekao da je “prerano” da se govoriti o bilo kakvom učešću Rusije u vojnim operacijama protiv Islamske države.\nPovodom sukoba policije i ekstremno desničarskih demonstranata ispred Parlamenta Ukrajine, posle načelnog usvajanja nacrta izmena Ustava koje predviđaju veću autonomiju za proruske oblasti na istoku zemlje, Putin je rekao da neredi nisu povezani sa izmenama u Ustavu.\n“Verujem da ti tragični događaji ni na koji način nisu povezani sa izmenama Ustava, jer sve predložene izmene su isključivo deklarativne i ne menjaju strukturu vlasti u Ukrajini”, rekao je Putin.


U Francusku od srede samo sa negativnim testom - NOVA portal\nU Francusku od srede samo sa negativnim testom\nSvet Autor:Branka Vujnović22. dec. 202022:53\nFrancuzi i građani Evropske unije od srede će ponovo moći da ulaze u Francusku iz Velike Britanije uz negativan test na koronavirus, saopštio je večeras kabinet francuskog premijera. Nova pravila biće na snazi do 6. januara, osim ako u međuvremenu ne bude doneta drugačija odluka u razgovorima Londona i Pariza.\nFrancuska i druge evropske države u ponedeljak su zatvorile granicu s Britanijom strahujući od novog soja virusa, za koji nije poznato da li je opasniji od dosadašnjih, ali je ta vst izazvala haos na ostrvu i na kontinentu.\nKabinet Žana Kasteksa objavio je da će se francuskim i evropskim državljanima omogućiti ulazak u Francusku uz negativan test na kovid-19 koji nije stariji od 72 sata.\nBritanci i državljani trećih zemalja mogu u Francusku ući ako imaju valjan poslovni ili nekai drugi razlog, ali uz negativan test.\nBritanski ministar transporta Grant Šaps je na Tviteru zatražio od vozača kamiona da ne idu u Kent gde su najgušći redovi kamiona.\nŠaps je rekao da će „od sutra obezbediti testove“ i da će „za dva do tri dana sve biti rešeno“.\nVlada u Parizu odredila je nekoliko kategorija onih na koje će se ta mera odnositi, uključujući one u tranzitu kraćem od 24 sata, diplomate i njihove porodice, zdravstvene radnike, zaposlene aviokompanija i železnica.\nNova pravila biće na snazi do 6. januara, osim ako u međuvremenu ne bude doneta drugačija odluka u razgovorima Londona i Pariza.\nViše od 2.850 kamiona zapelo je u britanskom Kentu nakon što je Francuska u nedelju zatvorila granice na 48 sati, prenosi BBC.\nEvropska komisija u utorak je pozvala zemlje članice da u međusobnoj koordinaciji donose mere za suzbijanje širenja novog soja korona virusa iz Velike Britanije obeshrabrivanjem putovanja koja nisu nužna i olakšavanjem onih koja su neophodna.


Hotel 'Maestral' u Pržnom dobio petu zvezdicu (FOTO) - News - Turistički svet\nHotel "Maestral" u Pržnom dobio petu zvezdicu (FOTO)\nNakon uspešne adaptacije koja je trajala od oktobra 2016. do juna 2017. crnogorski hotel Maestral konačno je dobio petu zvezdicu.\nRizort je smešten na jednoj od najatraktivnijih lokacija na Jadranu, u neposrednoj blizini Svetog Stefana, u malom ribarskom selu Pržno.\n- Nakon kratke, ali opravdane pauze, "Maestral" je ponovo zasijao punim sjajem u znatno unapređenom ambijentu, dobivši potpuno novi izgled u skladu sa trendovima i svetskim standardima. Nakon rekonstrukcije, "Maestral" je dobio i petu zvezdicu, koju će sa ponosom i zasluženo nositi - poručuju iz ovog rizorta.\nHotel sada raspolaže sa 205 komfornih soba i apartmana, modernog i luksuznog dizajna, sa najsavremenijom opremom. Svaka soba poseduje balkon sa pogledom na more ili park, a zajedno sa svojom privatnom plažom, "Maestral" je jedan od najatraktivnijih rizorta na crnogorskoj obali.\nPored privatne plaže, gostima je na raspolaganju i luksuzni wellness & spa centar, koji je poneo titulu najboljeg spa centra u Crnoj Gori u 2016. godini.\nNovi kazino, koji je otvoren tokom cele godine, kompletirao je ponudu ekskluzivnim prive-om i zabavnim programom, i zajedno sa VIP restoranom i barom čini "Maestral" glavnim centrom igre i zabave u regionu.\n- Gastronomska ponuda hotela koncipirana je u više restorana i barova sa spektakularnim pogledom na Jadransko more i pruža vrhunsko zadovoljstvo čak i najvećim hedonistima. Cilj je da gosti tokom boravka u hotelu uživaju u jednom od restorana, u autentičnoj mediteranskoj kuhinji i internacionalnim jelima, kao i degustaciji najboljih domaćih i svetskih vina - ističu iz "Maestrala", i dodaju:\n- Shodno trendovima i potrebama naših vernih gostiju, "Maestral" je znatno unapredio kvalitet usluga i nastaviće sa ulaganjem u hotelsku infrastrukturu i usavršavanjem kadrova. Znanjem i profesionalnim pristupom, i u narednom periodu ćemo nuditi samo najviši nivo usluga u kompleksu koji gostima omogućava smeštaj, igru, zabavu, rekreaciju, hranu i piće, kao i dobre uslove za poslovne aktivnosti - poručuju iz ovog hotela.\nPodsetimo, hotel "Maestral" postoji još od 1970. godine kada je njime upravljala državna firma HTP "Miločer" koja je 2001. godine ovaj objekat prodala slovenačkoj kompaniji "Hit" iz Nove Gorice.\n"Hit" je gazdovao "Maestralom" od 2001. do 2015. godine i tokom tog perioda ovaj rizort se pozicionirao kao mesto za zabavu, odmor i poslovna okupljanja. Rizort je tada imao četiri zvezdice.\nOd 2015. godine, "Maestralom" gazduje kompanija "Monte Rock", koja je od 2015. do danas za ovaj hotel izdvojila više od 40 miliona evra. Nakon uspešne adaptacije, koja je trajala od oktobra 2016. do juna 2017, "Maestral" je konačno dobio 5 zvezdica.


U Goraždu održana prosvjedna šetnja 'Spasimo Drinu' - Dnevni.ba\nU Goraždu je danas održana protestna šetnja pod motom “Spasimo Drinu” kojom su građani još jednom izrazili nezadovoljstvo zbog izgradnje zida u okviru projekta obalautvrde duž obala Drine u centru grada.\nNoseći transparente “Spasimo Drinu”, “Obala je pusta, bura se sprema” “Berlin, Palestina, Goražde”, “Glavom kroz zid” i druge, na stotine građana jasno je poručilo da se ne slaže trenutim načinom izgradnje obalautvrde.\n– Ovo nije problem samo građana Luke već cijelog grada i svih ljudi kojima je Goražde i Drina u srcu i glavne poruke sa današnjeg skupa su obustavljanje radova, prezentacija javnosti cjelokupnog projekta izgradnje obaloutvrde i hitne javne rasprave za sve projekte izgradnje objekata za zaštitu od poplava u Goraždu. Takođe, zahtijevamo odgovornost svih strana u ugovoru za izgrađeni sporni zid ispod naselja Luka. Najvjerovatnije će ići tužba jer ne postoji drugi način da se ovo zaustavi, na naše pozive i vapaje oni su i dalje nastavili da rade i skoro završili projekat – kazao je predstavnik organizatora protesta Mirsad Kadrić.\nZnačajan broj građana spontano se okupio i 23. maja u naselju Luka, kada su protestnom šetnjom uzvodno prema centru grada simboličnim formiranjem “živog zida” jasno rekli “NE” gradnji betonskog zida na obali Drine.


Pinkova zvezda uhvaćen sa bivšom učesnicom Farme! (VIDEO) - PRess Serbia | PR PRess team\nUčesnik treće sezone muzičkog takmičenja Pinkove zvezde pre izvesnog vremena uhvaćen je u kompromitujućoj pozi sa bivšom učesnicom rijalitija Farma.\nU javnosti se pojavio snimak učesnika aktuelne sezone Pinkovih zvezda Nikole Đelića i atraktivne bivše učesnice Farme, Marijane Leontijević. Njih dvoje su uhvaćeni kako na krevetu razmenjuju nežnosti.\nIako su mnogi pomislili da su njih dvoje u emotivnoj vezi, reč je samo o spotu koji je ovaj mladi pevač snimio 2013. godine za pesmu “Samo jedan dan”, gde je, pored njega, glavnu ulogu imala i Marijana.\nTagovifarma Marijana Leontijević Nikola Đelić pinkova zvezda pressserbia samo jedan dan spot


Vučić sa delegacijom Atlantskog saveta: Važno da Srbija gradi odnose sa Amerikom - 30.05.2019, Sputnik Srbija\nVučić sa delegacijom Atlantskog saveta: Važno da Srbija gradi odnose sa Amerikom\nPredsednik Srbije Aleksandar Vučić razgovarao je danas sa delegacijom Atlantskog saveta iz Vašingtona, kojoj je ukazao na političko-bezbednosnu situaciju na... 30.05.2019, Sputnik Srbija\n© Tanjug / Zoran ŽestićAleksandar Vučić sa delegacijom Atalantskog saveta\nPredsednik Srbije Aleksandar Vučić razgovarao je danas sa delegacijom Atlantskog saveta iz Vašingtona, kojoj je ukazao na političko-bezbednosnu situaciju na Zapadnom Balkanu i istakao čvrsto opredeljenje Srbije da svojim radom doprinosi regionalnoj stabilnosti i razvoju.\nPredsednik Vučić je u razgovoru sa predstavnicima Atlantskog saveta, koji u Beogradu borave u okviru studijske posete regionu, zahvalio SAD na dosadašnjoj podršci ekonomskim reformama i evrointegracijama Srbije, kao i na pokušajima da doprinesu rešenju problema u dijalogu sa Prištinom.\nOn je istakao da uvođenje taksi na srpsku robu, kao i poslednje akcije prištinskih policijskih jedinica na severu Kosova, predstavljaju najgrublje kršenje odredbi CEFTA, kao i Briselskog sporazuma, i da takvi potezi vode destabilizaciji celog regiona, saopšteno je iz Predsedništva.\nVučić je rekao i da je Srbija usredsređena na jačanje političkih i ekonomskih odnosa sa SAD i izrazio nadu da će unapređenje bilateralnih odnosa biti nastavljeno i kroz uspešnu saradnju u oblasti ekonomije, kao i da će američke kompanije, s obzirom na dobre ekonomske pokazatelje srpske privrede, pokazati još veće interesovanje za ulaganje u Srbiji.\nDelegacija Atlantskog saveta iz Vašingtona, koju čine predstavnici i republikanaca i demokrata, zahvalila je predsedniku Vučiću na naporima koje ulaže za očuvanje i unapređenje regionalne stabilnosti.\nPotpredsednik Atlantskog saveta i šef delegacije Dejmon Vilson rekao je da je važno da Srbija gradi i ima koristi od odnosa sa Amerikom i drugim zemljama u Evropi.\nVilson je podržao evropski put Srbije i naglasio da su oni ovde u misiji da pomognu i budu dobar partner regionu Zapadnog Balkana.


„Zlatni ključ“ uručen režiseru Emiru Kusturici | 058.ba\n„Zlatni ključ“ uručen režiseru Emiru Kusturici\nSRNA - 11. januara 2014.\t058.ba\nANDRIĆGRAD – U Andrićevom institutu u Andrićgradu danas je idejnom tvorcu grada od kamena Emiru Kusturici uručen „Zlatni ključ“ rad akademskog vajara Ljubiše Mančića iz Beograda.\n„Zlatni ključ“ Kusturici je uručio direktor kompanije „Media invent“ iz Novog Sada Vlado Markanović u ime Savjeta evropskih gradova i regija iz Ulma.\nNe krijući oduševljenje dobijenim priznanjem, Kusturica je istakao da su neimari u Andrićgradu za tri godine uspjeli da podignu građevine za čiju gradnju bi nekome trebalo stotinu godina.\n„Renesansa je Evropi donijela monumentalne građevine, a mi smo ovdje, u njenom `zakašnjelom` obliku gradili naselje sa gradskim jezgrom koje neće biti podložno rušenju ni od kakvih, pa ni ratnih sila“, rekao je Kusturica.\nOn je pojasnio da je pitanje ljudskog duha i njegovog formalizovanja u arhitekturi veoma značajno, navodeći primjer zgrade Vlade Republike Srpske kojim se potvrđuje formalna država.\nKusturica je ponovio da je izgradnja Andrićgrada značajna, ne samo za regionalnu, nego i evropsku i svjetsku kulturnu baštinu. „U Andrićgrad su uložena značajna materijalna sredstva i trud i drago nam je da je to neko prepoznao“, naveo je Kusturica.\nDirektor Kompanije „Media invent“ Vlado Markanović objasnio je da je prijedlog da Andrićgrad i Kusturica dobiju ovo značajno priznanje dao Novosadski univerzitet, a predsjednik Savjeta evropskih gradova i regija Peter Lenger ovu ideju prihvatio je s oduševljenjem.\n„Priznanje za graditeljski i kulturni poduhvat biće Kusturici dodijeljeno u Novom Sadu kada će se slavni srpski režiser susresti sa Lengerom i porazgovarati o daljoj i obostranoj saaradnji“, naveo je Markanović.\nOznake: Andrićev institut, Emir Kusturica, Vlado Markanović


Nakon 1999 godine, kada je započela refunkcionalnost sudstva na Kosovu, nasledili smo od tadašnjeg režima jedan sudski sistem koji je malo poznavao demokratske vrednosti i vrednosti pravne države, jednu vrlo izraženu i duboku zaostalost u izgradnji i funkcionisanju institucija, infrastrukture, tehnologije i zakonodavstva. Postignuti rezultati koje zbog vrlo kratkog vremenskog perioda razvoja demokratije, svega 14 godina, sigurno zaslužuju veću pažnju od one o kojoj se realno misli.\nMeđutim, problemi i izazovi su još uvek ogromni, iako iz godinu u godinu pravne institucije pružaju nadu da će biti prevaziđene sve poteškoće u održivosti načela bez bilo kakvog uticaja ili pritisaka sa strane a u interesu razvoja demokratije i pravne države biti sankcionisana Ustavom pa i postignuća određenih standarda oko nezavisne sudske vlasti, s'punim integritetom i poverenjem u pružanju pravnih usluga podjednako za sve.\nS druge strane, prirodno je da uporedo s razvojem i porastom standarda demokratije i pravne države, obuhvativši i sudstvo, građani očekuju i traže puno više od sudske vlasti kao jednog jedinog koji može garantovati pravo i pravnu zaštitu.\nDakle, uspostavljajući što bolju komunikaciju u cilju da se bude što otvoreniji i transparentniji u radu sudstva, građani Kosova pa i šire, preko web stranice ove institucije biće u mogućnosti da budu informisani u vezi fukcionisanja i delovanja ovog suda, o pristupu sudu, objašnjenjima i postupcima koji se vode, stranke obuhvaćene u njima, kao i sam tok postupka, objavljivanje sudskih odluka i dr. Jednom rečju, da bi se time povećalo poverenje u javnosti i uopšte shvatanje o sudstvu.\nPredsednik Vrhovnog suda Kosova


Deset godina od najvećeg proširenja EU — Radio Velkaton : Radio Velkaton\n“Srednja Evropa i baltičke države nakon promjene režima 1989. -1991. godine sa punom potporom društva definirale su važnosti priključivanja euroatlantskim organizacijama kao dugo priželjkivani cilj. Ovo priključenje je imalo skoro potpunu političku i društvenu podršku. Ulazak naših zemalja u EU također, je bio definitivan kraj podjele Evrope koja je nastala za vrijeme hladnog rata. Kao potpuno ravnopravni članovi, ponovno ujedinjene Evrope, željeli su imati pristup svim zajedničkim stečevinama, nadalje bili su svjesni da, također, moraju prihvatiti i sve obaveze koje idu s tim”, naglasili su u zajedničkoj izjavi ambasadori Češke, Mađarske, Poljske, Slovačke i Slovenije u BiH.\n“U retrospektivi jasno se može konstatovati da je pridruženje evropskom klubu, unatoč svim poteškoćama procesa, bilo dobra odluka bez alternative. EU je već za vrijeme procesa pridruživanja osigurala znatna financijska sredstva za provedbu potrebnih privrednih reformi – za period od 1990. do 2004. godine je to samo za navedenih deset zemalja iznosilo preko 16 milijardi eura”, navode u zajedničkoj izjavi ambasadori pomenutih zemalja.\n“Ulazak u Evropsku uniju, naravno, nije značio ni završetak svih potrebnih reformi, niti kraj finansijske pomoći EU. Još danas su sve države, koje su se pridružile EU 2004. godine, neto primaoci iz budžeta EU. To znači, da u zajednički budžet plaćaju manje nego što im se daje na raspolaganje”, naglašavaju ambasadori.\n“Države srednje Evrope su dosljedne u svom zalaganju i podršci za dalje proširenje Evropske unije i za ponovno ujedinjenje Evrope. Svi mi mislimo da Evropa ne može biti potpuna bez država zapadnog Balkana, uključujući i Bosnu i Hercegovinu. Integracija Bosne i Hercegovine u Uniju je njen isključivi zalog za njen suverenitet, integritet, razvoj i modernizaciju. Mi smo spremni pružiti svu potrebnu pomoć za ponovno uspješno pokretanje i provođenje integracijskog procesa, kao i za ostvarivanje provedbi neophodnih reformi. Želimo pridonijeti tome da Bosna i Hercegovina raspolaže sa adekvatnom spremnošću da bi mogla da iskoristi sve prednosti punopravnog članstva i da može da ispuni sve svoje obaveze”, stav je iznesen u zajedničkoj izjavi ambasadori Češke, Mađarske, Poljske, Slovačke i Slovenije u BiH.\n“Iskreno želimo da Bosna i Hercegovina, prihvaćajući izazove, što prije postane potpuni ravnopravni član evropske porodice”, zaključak je ambasadora.


„Neki ludak“ pokušao da prekine govor ruskog poslanika u Savetu Evrope (video) - Sputnjik Srbija\n18:43 03.10.2019 (osveženo 21:06 03.10.2019) Preuzmite kraći link\nPrema rečima Sluckog, na balkon sale za konferencije upao je „neki ludak“, koji je pokušao da prekine Tolstoja svojom vikom.\n„Obezbeđenje u Palati Evrope uspelo je da ga skloni veoma brzo. Međutim, to je još jedan dokaz erozije evropskog društva u pozadini opšte antiruske histerije“, dodao je poslanik.\nTolstoj je dobio reč tokom debate i samo što je uspeo da se zahvali što „Rusija danas ima mogućnost da odgovori na optužbe“, začuli su se povici.\n„Vidite li šta se dešava u kolevci demokratije?“, obratio se Tolstoj prisutnima.\nPredsednica PSSE Lilijan Mori Paskje zamolila je nepoznatu osobu da odmah napusti prostoriju.\nPolitička grupa „Savez liberala i demokrata za Evropu“ predložila je da se održe debate o protestima tokom predizborne kampanje za Gradsku dumu Moskve, a PSSE je podržala tu inicijativu.\nJesenje zasedanje Parlamentarne skupštine Saveta Evrope počinje u ponedeljak u Strazburu i trajaće do 4. oktobra. Rusku delegaciju čini 18 parlamentaraca.\ndebata, govor, PASE


Jeftini letovi iz Phongsaly do Sirije - Avio karte Phongsaly Sirija - eSky.rs\nAvio karte iz Phongsaly do Sirije\nPretražite letove iz Phongsaly do Sirije\nProverite najbolje prilike za letove iz Phongsaly do Sirije\n✔ Postoje li posebne ponude za letove iz Phongsaly do Sirije na eSky.rs?\n✔ Mogu li se pobrinuti za osiguranje prilikom rezervacije leta iz Phongsaly do Sirije?\n✔ Ako rezervišem let iz Phongsaly do Sirije, mogu li da rezervišem ujedno i smeštaj?\n✔ Koje avio-kompanije nude letove iz Phongsaly do Sirije?\nBudite sigurni, da na eSky.rs ponuda letova iz Phongsaly do Sirije uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Laosa Jeftini letovi iz Laosa Jeftini letovi za Ksijeng Kovang Jeftini letovi iz Ksijeng Kovanga Jeftini letovi za Ernšeldsvik Jeftini letovi iz Ernšeldsvika\nJeftini letovi do Luksemburga Jeftini letovi iz Luksemburga Jeftini letovi do Casper Natrona County Jeftini letovi od Casper Natrona County


NVO Tužilaštvu: Maketa vešala nema elemenata krivičnog dela\nSa protesta u Beogradu 9. februara 2019.\nOrganizacije civilnog društva pozvale su u utorak tužilaštvo u Srbiji da prestane sa "opasnom praksom zloupotrebe ovlašćenja" i "progona ljudi bez ikakvog pravnog osnova", a Državno veće tužilaca da hitno pokrene postupke protiv postupajućih tužilaca koji učestvuju u političkim progonima učesnika građanskih protesta.\nU saopštenju koje je potpisalo više nevladinih organizacija, ocenjuje se da se hapšenje ljudi zbog nošenja maketa vešala tokom protesta "Jedan od pet miliona" ne može opravdati jer je u pitanju kritika na račun vlasti u kojoj nema elemenata krivičnog dela.\n"Vešala kao rekvizit metafora su za kažnjivost i sankcionisanje zločina. Moguće je raspravljati o smislu ili efikasnosti ove poruke, ali to nije materija krivične odgovornosti", navele su organizacije.\n"Posebno je opasno što su tužioci u Beogradu i Kragujevcu delo kvalifikovali kao rasnu i drugu diskriminaciju i na taj način relativizovali vrlo ozbiljno krivično delo koje inače vrlo retko koriste u praksi, čak i kada se bez sumnje radi o diskriminaciji ili progonu organizacija koje se zalažu za ravnopravnost ljudi", navodi se u saopštenju.\n"Organizacije civilnog društva u potpunosti podržavaju građanske proteste protiv nasilja i pozivaju građanke i građane Srbije da nastave slobodno da praktikuju svoje Ustavom garantovano pravo na slobodu okupljanja, kao i građansko pravo na nenasilnu kritiku vlasti", poručile su organizacije.